**คำนำ**

คณะรัฐมนตรีในการประชุมเมื่อวันที่ 15 กันยายน 2563 มีมติเห็นชอบตามที่สำนักงานคณะกรรมการพัฒนาระบบราชการ (สำนักงาน ก.พ.ร.) เสนอกรอบและแนวทางการประเมินส่วนราชการฯ ประจำปีงบประมาณ พ.ศ. 2564 โดยมอบให้สำนักงาน ก.พ.ร. เป็นผู้ประเมินส่วนราชการ โดยมีวัตถุประสงค์เพื่อพัฒนาระบบ  
การดำเนินงานของส่วนราชการในการขับเคลื่อนภารกิจสำคัญของรัฐบาล การแก้ไขปัญหาและการอำนวย  
ความสะดวกแก่ประชาชน และเพื่อเพิ่มศักยภาพของส่วนราชการในการสนับสนุนการพัฒนาประเทศ รวมทั้งใช้เป็นข้อมูลเพื่อประกอบการให้คุณให้โทษต่อหน่วยงานและผู้บริหารซึ่งเป็นกลไกสำคัญในการขับเคลื่อนภารกิจ  
ที่สำคัญของรัฐบาลและการดำเนินตามภารกิจหน่วยงานของรัฐ

สำนักงานคณะกรรมการการศึกษาขั้นพื้นฐาน เป็นส่วนราชการที่ต้องได้รับการประเมินส่วนราชการฯ จึงได้จัดทำคู่มือการประเมินตัวชี้วัดตามมาตรการปรับปรุงประสิทธิภาพในการปฏิบัติราชการของสำนักงาน  
เขตพื้นที่การศึกษา ประจำปีงบประมาณ พ.ศ. 2565 เพื่อให้สำนักงานคณะกรรมการการศึกษาขั้นพื้นฐาน และสำนักงานเขตพื้นที่การศึกษา ได้มีแนวทางในการดำเนินการประเมินส่วนราชการฯ บุคลากรทุกระดับได้ศึกษารายละเอียดหลักเกณฑ์ วิธีการดำเนินงาน และสามารถปฏิบัติงานได้ตามเป้าหมายที่กำหนด รวมทั้งใช้เป็นมาตรฐานสำหรับการปฏิบัติงานให้เป็นไปในทิศทางเดียวกันอย่างมีประสิทธิภาพ และประสิทธิผลต่อไป

สำนักงานคณะกรรมการการศึกษาขั้นพื้นฐาน ขอขอบคุณคณะทำงาน ผู้รับผิดชอบตัวชี้วัด รวมทั้ง  
ผู้มีส่วนเกี่ยวข้องทุกท่าน ที่ได้ร่วมกันจัดทำคู่มือการประเมินตัวชี้วัดตามมาตรการปรับปรุงประสิทธิภาพ  
ในการปฏิบัติราชการของสำนักงานเขตพื้นที่การศึกษา ประจำปีงบประมาณ พ.ศ. 2565 ให้เสร็จสมบูรณ์   
และหวังเป็นอย่างยิ่งว่าคู่มือฉบับนี้จะเป็นประโยชน์ต่อผู้มีส่วนเกี่ยวข้องทุกภาคส่วน เพื่อใช้เป็นกรอบแนวทาง  
ในการพัฒนาระบบราชการให้มีความเข้มแข็ง ประสบความสำเร็จตามเป้าหมายของตัวชี้วัด ผู้รับบริการทุกระดับ  
มีความพึงพอใจและส่งผลต่อการยกระดับคุณภาพมาตรฐานการศึกษาขั้นพื้นฐานให้สูงขึ้นต่อไป

กลุ่มพัฒนาระบบบริหาร

สำนักงานคณะกรรมการการศึกษาขั้นพื้นฐาน

มีนาคม 2565