**ตัวชี้วัดที่** 6 **ระดับความสำเร็จของการดำเนินการมาตรการลดและคัดแยกขยะมูลฝอยในหน่วยงานภาครัฐ**

**หน่วยวัด : ระดับ**ความสำเร็จ

**คำอธิบาย :**

* กรมควบคุมมลพิษ กระทรวงทรัพยากรธรรมชาติและสิ่งแวดล้อม เป็นเจ้าภาพเรื่องมาตรการลด  
  และคัดแยกขยะมูลฝอยในหน่วยงานภาครัฐ ตามมติคณะรัฐมนตรี เมื่อวันที่ 17 กรกฎาคม 2561   
  ที่มีมติเห็นชอบกับมาตรการลด และคัดแยกขยะมูลฝอยในหน่วยงานภาครัฐโดยมอบหมายทุกหน่วยงานภาครัฐดำเนินงานพร้อมกันทั่วประเทศ ตั้งแต่วันที่ 1 สิงหาคม 2561 ตามข้อเสนอของกรมควบคุมมลพิษ กระทรวงทรัพยากรธรรมชาติและสิ่งแวดล้อม
* เป็นการลดขยะใน 4 ประเภท ได้แก่
* **ขยะมูลฝอยที่ส่งกำจัด** หมายถึง ขยะมูลฝอยที่หน่วยงานไม่สามารถดำเนินการหาวิธี  
  เพื่อนำไปใช้ประโยชน์ได้ และส่งให้หน่วยงานที่รับผิดชอบไปกำจัดต่อ โดยส่วนมาก  
  จะเป็นขยะอันตรายและขยะทั่วไป แต่ไม่รวมถึงขยะจากการก่อสร้าง และขยะติดเชื้อจากสถานพยาบาล
* **ถุงพลาสติกหูหิ้ว** หมายถึง ถุงพลาสติกหูหิ้ว สายเดี่ยว พวง ที่ผลิตจากพลาสติกทั่วไป   
  ทำให้ย่อยสลายได้ยากและส่วนใหญ่กลายเป็นขยะทันทีหลังการใช้งานเพียงครั้งเดียว
* **แก้วพลาสติกใช้ครั้งเดียวทิ้ง** หมายถึง แก้วพลาสติกที่ผลิตจากพลาสติกทั่วไปที่ไม่ได้ออกแบบมาเพื่อการใช้ซ้ำและส่วนใหญ่กลายเป็นขยะทันทีหลังการใช้งานเพียงครั้งเดียว
* **โฟมบรรจุอาหาร** หมายถึง ภาชนะที่ใช้สำหรับใส่อาหารที่มีการทำจากโฟม อันได้แก่ กล่องข้าว ถาดขนม ถาดผลไม้ ฯลฯ แต่ไม่รวมถึงภาชนะที่ทำจากพลาสติกหรือโฟมสำหรับใช้กันกระแทกหรือโฟมสำหรับใส่ตัวอย่างเพื่อการทดลองหรือวิเคราะห์ผล  
  ตามหน้าที่ของแต่ละหน่วยงาน
* การประเมินระดับสำนักงานเขตพื้นที่การศึกษา จะใช้วิธีการประเมินโดยถ่ายทอดจากแนวทางการประเมินของกรมควบคุมมลพิษ ประกอบกับแนวทาง/วิธีการที่เหมาะสมกับบริบทของสำนักงานเขตพื้นที่การศึกษาโดยการประเมินผลการดำเนินการ/กิจกรรมตามที่กรมควบคุมมลพิษกระทรวงทรัพยากรธรรมชาติและสิ่งแวดล้อม กำหนดให้ทุกส่วนราชการดำเนินการ ตามประเด็นการประเมิน 10 ประเด็น ประกอบด้วย

| **ประเด็น** | **การประเมิน** | **ตัวอย่างเอกสาร/หลักฐาน** |
| --- | --- | --- |
|  | มีการจัดทำแผนปฏิบัติการลด และคัดแยกขยะมูลฝอยของหน่วยงาน ประจำปีงบประมาณ พ.ศ. 2565 และได้รับความเห็นชอบจากผู้บริหารองค์การหรือผู้ที่ได้รับมอบอำนาจจากผู้บริหารองค์การ | เอกสารแผนปฏิบัติการฯ  ที่ผู้บริหารองค์การหรือผู้ที่ได้รับมอบอำนาจจากผู้บริหารองค์การเห็นชอบ |
|  | มีการคัดแยกขยะมูลฝอยเพื่อนำไปจัดการอย่างเหมาะสม ถูกต้องตามหลักวิชาการ ไม่เกิดการนำขยะมูลฝอยที่คัดแยกแล้วกลับไปรวมอีก โดยมีการคัดแยกขยะมูลฝอยอย่างน้อย เป็น 3 ประเภท ได้แก่ ขยะรีไซเคิล ขยะอันตราย และขยะทั่วไป | รูปภาพหรือเอกสารใน การดำเนินกิจกรรม |
|  | มีป้ายแสดงประเภทของขยะมูลฝอยที่ถังขยะอย่างชัดเจน  เพื่อให้ผู้มาใช้บริการสามารถทิ้งขยะได้อย่างถูกต้องโดยสะดวก | รูปภาพหรือเอกสารใน การดำเนินกิจกรรม |
|  | มีการจัดทำสื่อรณรงค์การจัดการขยะในหน่วยงาน (วิดีโอ /อินโฟกราฟฟิก เป็นต้น) | ช่องทางการเผยแพร่สื่อรณรงค์การจัดการขยะในหน่วยงาน |
|  | มีจุดเก็บรวบรวมขยะอันตรายที่เหมาะสม ถูกต้องตามหลักวิชาการ | รูปภาพหรือเอกสารใน การดำเนินกิจกรรม |
|  | มีกิจกรรมให้ความรู้ในการคัดแยกขยะมูลฝอยก่อนทิ้งแก่เจ้าหน้าที่ในหน่วยงาน เช่น การจัดกิจกรรมรณรงค์ การอบรม KM การจัดนิทรรศการเพื่อให้ความรู้ เป็นต้น | รูปภาพหรือเอกสารใน การดำเนินกิจกรรม |
|  | มีกิจกรรมส่งเสริมให้เจ้าหน้าที่มีส่วนร่วมในการนำขยะมูลฝอยมาใช้ประโยชน์ เช่น หมักทำปุ๋ย น้ำหมักชีวภาพ เลี้ยงไส้เดือน ธนาคารขยะ ผ้าป่ารีไซเคิล เป็นต้น | รูปภาพหรือเอกสารใน การดำเนินกิจกรรม |
|  | มีกิจกรรมเพื่อลดการใช้ถุงพลาสติกหูหิ้ว เช่น การส่งเสริมการใช้ตะกร้า ถุงผ้า ปิ่นโต ภาชนะหรือบรรจุภัณฑ์ที่เป็นมิตรกับสิ่งแวดล้อมในการซื้อสินค้า เป็นต้น | รูปภาพหรือเอกสารใน การดำเนินกิจกรรม |
|  | มีกิจกรรมเพื่อลดการใช้แก้วพลาสติกใช้ครั้งเดียวทิ้ง เช่น การรณรงค์ให้ใช้แก้วส่วนตัว การลดราคาให้กับลูกค้าที่นำแก้วส่วนตัวมาซื้อน้ำ เป็นต้น | รูปภาพหรือเอกสารใน การดำเนินกิจกรรม |
|  | ไม่มีการใช้โฟมบรรจุอาหารในร้านค้าต่าง ๆ ที่ตั้งในหน่วยงาน รวมถึงกิจกรรมต่าง ๆ ที่จัดขึ้นในหน่วยงาน และไม่มีการนำโฟมบรรจุอาหารเข้ามาในหน่วยงาน | รูปภาพหรือเอกสารใน การดำเนินกิจกรรม |

**หมายเหตุ :** รูปภาพหรือเอกสารในการดำเนินกิจกรรม ต้องแสดงให้เห็นสภาพแวดล้อมว่าเป็นกิจกรรมที่ดำเนินการภายในสำนักงานเขตพื้นที่การศึกษา

**เกณฑ์การให้คะแนน :**

**ระดับสำนักงานเขตพื้นที่การศึกษา**

|  |  |
| --- | --- |
| **1 คะแนน** | สามารถดำเนินการตามประเด็นการประเมินได้ 1 - 2 ประเด็น |
| **2 คะแนน** | สามารถดำเนินการตามประเด็นการประเมินได้ 3 - 4 ประเด็น |
| **3 คะแนน** | สามารถดำเนินการตามประเด็นการประเมินได้ 5 - 6 ประเด็น |
| **4 คะแนน** | สามารถดำเนินการตามประเด็นการประเมินได้ 7 - 8 ประเด็น |
| **5 คะแนน** | สามารถดำเนินการตามประเด็นการประเมินได้ 9 - 10 ประเด็น |

**กลุ่มในสำนักงานเขตพื้นที่การศึกษาที่รับผิดชอบ :** กลุ่มอำนวยการ

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีตของ สพฐ. ปีงบประมาณ พ.ศ.** | | |
| **2562** | **2563** | **2564** |
| **8. การดำเนินการตามมาตรการลดและคัดแยกขยะมูลฝอยในหน่วยงานภาครัฐ 10 ประเด็น** | ความสำเร็จ | 10 | 9.75 | 10 |

**แหล่งข้อมูล / วิธีการจัดเก็บข้อมูล :**

สำนักงานเขตพื้นที่การศึกษา ดำเนินการเรื่องมาตรการลดและคัดแยกขยะมูลฝอยในหน่วยงานภาครัฐ ตามประเด็นการประเมินจำนวน 10 ประเด็น พร้อมแนบเอกสารหลักฐานการดำเนินงาน เช่น   
ประกาศฯ หนังสือราชการ รายงานผลการดำเนินงาน แผนการดำเนินงาน ภาพถ่าย ภาพข่าว ฯลฯ **โดยรายงานในระบบ KRS เท่านั้น** (ไม่ต้องรายงานไปยังกรมควบคุมมลพิษ)

สามารถศึกษาแนวทางตามมาตรการฯ ได้ที่เว็บไซต์ https://inno.obec.go.th/eesd และเข้าร่วมกลุ่มเครือข่ายสื่อสังคมออนไลน์ สพฐ. ทำความดีด้วยหัวใจลดภัยสิ่งแวดล้อม ที่ http://facebook.com/groups/eesdobec

**แนวทางการดำเนินงาน :**

**ระดับสำนักงานคณะกรรมการการศึกษาขั้นพื้นฐาน**

1. รับนโยบายเรื่องมาตรการลดและคัดแยกขยะมูลฝอยในหน่วยงานภาครัฐ ตามมติคณะรัฐมนตรี เมื่อวันที่ 17 กรกฎาคม 2561 ที่มีมติเห็นชอบกับมาตรการลด และคัดแยกขยะมูลฝอยในหน่วยงานภาครัฐ  
   โดยมอบหมายทุกหน่วยงานภาครัฐดำเนินงานพร้อมกันทั่วประเทศ ตั้งแต่วันที่ 1 สิงหาคม 2561 ตามข้อเสนอของกรมควบคุมมลพิษ กระทรวงทรัพยากรธรรมชาติและสิ่งแวดล้อม
2. วางแผนการดำเนินงานเรื่องมาตรการลดและคัดแยกขยะมูลฝอยในหน่วยงานภาครัฐ รวมถึงการถ่ายทอดสู่สำนักงานเขตพื้นที่การศึกษาเพื่อถือเป็นแนวปฏิบัติร่วมกัน
3. เลขาธิการคณะกรรมการการศึกษาขั้นพื้นฐานเห็นชอบการดำเนินการตามมาตรการลดและ  
   คัดแยกขยะมูลฝอยของสำนักงานคณะกรรมการการศึกษาขั้นพื้นฐาน และลงนามในแผนปฏิบัติการเพื่อเป็นแนวปฏิบัติร่วมกัน
4. กำหนดแนวทางการประเมินสำนักงานเขตพื้นที่การศึกษาโดยถ่ายทอดจากแนวทางการประเมินของกรมควบคุมมลพิษ ประกอบกับแนวทาง/วิธีการที่เหมาะสมกับบริบทของสำนักงานเขตพื้นที่การศึกษา
5. ดำเนินการตามแผนการดำเนินงาน พร้อมทั้งรายงานผลการดำเนินงานให้กรมควบคุมมลพิษ กระทรวงทรัพยากรธรรมชาติและสิ่งแวดล้อม ให้ทราบตามกำหนด
6. ติดตามและประเมินผลการดำเนินงานของสำนักงานเขตพื้นที่การศึกษา
7. สรุปรายงานผลการดำเนินงาน

**ระดับสำนักงานเขตพื้นที่การศึกษา**

1. สำนักงานเขตพื้นที่การศึกษารับทราบแนวทางการประเมินสำนักงานเขตพื้นที่การศึกษา  
   เรื่องมาตรการลดและคัดแยกขยะมูลฝอย
2. วางแผนการดำเนินการเรื่องมาตรการลดและคัดแยกขยะมูลฝอยในสำนักงานเขตพื้นที่การศึกษา ในประเด็นการประเมินที่กำหนด ตามแนวทาง/วิธีการที่เหมาะสมกับบริบทของสำนักงานเขตพื้นที่การศึกษา
3. ดำเนินการตามแผนการดำเนินงานเรื่องมาตรการลดและคัดแยกขยะมูลฝอยของสำนักงานเขตพื้นที่การศึกษา ให้เกิดผลที่มีประสิทธิภาพจริง และประชาสัมพันธ์ถึงผู้รับบริการหรือบุคคลภายนอกได้ทราบ
4. เก็บข้อมูล เอกสารหลักฐาน และรายงานผลการดำเนินงานในระบบ KRS

**ระดับสถานศึกษา**

เตรียมความพร้อมสำหรับการประเมินในสถานศึกษาในปีงบประมาณ พ.ศ.​ 2566

**ผู้กำกับดูแลตัวชี้วัด :** ผู้อำนวยการสำนักพัฒนานวัตกรรมการจัดการศึกษา **เบอร์ติดต่อ :** 02-288-5897

**ผู้จัดเก็บข้อมูล :** นางสาวธัญนันท์ แก้วเกิด **เบอร์ติดต่อ :** 02-288-5897

นางสาวนลินี จีนกูล **เบอร์ติดต่อ :** 02-288-5897

นางมัณฑนา ปรียวนิตย์ **เบอร์ติดต่อ :** 02-288-5897

นายพรชัย ถาวรนาน **เบอร์ติดต่อ :** 02-288-5897