**ตัวชี้วัดที่ 1 ระดับคะแนนเฉลี่ยผลการทดสอบทางการศึกษาระดับชาติขั้นพื้นฐาน (O-NET)**

**(ตัวชี้วัด MONITOR)**

**หน่วยวัด :** ระดับ

**คำอธิบาย :** ผลการทดสอบทางการศึกษาระดับชาติขั้นพื้นฐาน (Ordinary National Education Test: O-NET) คือ ผลการทดสอบผลสัมฤทธิ์ทางการเรียนของนักเรียนชั้น ป.6 ม.3 และ ม.6 ซึ่งที่ดำเนินการจัดสอบโดยสถาบันทดสอบทางการศึกษาแห่งชาติ (องค์การมหาชน) โดยการนำคะแนนเฉลี่ยของผลการทดสอบในแต่ละดับชั้นมาคำนวณหาคะแนนเฉลี่ยรวม (Grand Mean) หมายเหตุ คะแนนเฉลี่ยของระดับชั้น ป.6 และม.3 คำนวนจากคะแนนสอบ 4 วิชา ได้แก่ ภาษาไทย ภาษาอังกฤษ คณิตศาสตร์ และวิทยาศาสตร์ ส่วนคะแนนเฉลี่ยของระดับชั้น ม.6 คำนวนจากคะแนนสอบ 5 รายวิชา ได้แก่ ภาษาไทย ภาษาอังกฤษ คณิตศาสตร์ วิทยาศาสตร์ และสังคมศาสตร์

**เกณฑ์การให้คะแนน :**

**ระดับสำนักงานเขตพื้นที่การศึกษา**

|  |  |  |  |  |
| --- | --- | --- | --- | --- |
| **1 คะแนน** | **2 คะแนน** | **3 คะแนน** | **4 คะแนน** | **5 คะแนน** |
| (X - Y) - Y | X - Y | X | X + Y | (X + Y) + Y |

**กลุ่มงานในสำนักงานเขตพื้นที่การศึกษาที่รับผิดชอบ :** กลุ่มนิเทศ ติดตาม และประเมินผลการจัดการศึกษา

หมายเหตุ :

1. X คือ คะแนนเฉลี่ยรวมของคะแนนผลการทดสอบ O-NET ปีการศึกษา 2563

2. Y คือ ระยะห่างหรือผลต่างของคะแนนเฉลี่ยนรวมผลการสอบ O-NET ปีการศึกษา 2563   
กับปีการศึกษาที่ผ่านมา (ปีการศึกษา 2562) โดยการปรับเกณฑ์การให้คะแนน +/- Y หน่วย ต่อ 1 คะแนน

**- ตัวอย่าง สำนักงานเขตพื้นที่การศึกษา ก. -**

**วิธีกำหนดเกณฑ์การให้คะแนน :**

1. **คำนวณหาคะแนนเฉลี่ยของผลการทดสอบ** O-NET **ในแต่ละระดับชั้นและคะแนนเฉลี่ยรวม** (Grand Mean) **ของ**สำนักงานเขตพื้นที่การศึกษา **ปีการศึกษา** 2562 **และปีการศึกษา** 2563

2. **คำนวณหาค่าระยะห่างของคะแนนเฉลี่ยรวม (**Grand Mean) **ปีการศึกษา** 2563 **และปีการศึกษา 2562** เพื่อกำหนดเป็นระยะห่างของเกณฑ์ (Y) ดังตารางต่อไปนี้

**ตาราง ผลการทดสอบ O-NET ของสำนักงานเขตพื้นที่การศึกษา ก. ปีการศึกษา 2562 และ 2563**

|  |  |  |
| --- | --- | --- |
| **ผลการทดสอบ O-NET** | **ปีการศึกษา 2562** | **ปีการศึกษา 2563** |
| คะแนนเฉลี่ยชั้นประถมศึกษาปีที่ 6 | 37.99 | 42.13 |
| คะแนนเฉลี่ยชั้นมัธยมศึกษาปีที่ 3 | 36.30 | 36.01 |
| คะแนนเฉลี่ยชั้นมัธยมศึกษาปีที่ 6 | 32.34 | 33.79 |
| คะแนนเฉลี่ยรวม (Grand Mean) ทุกระดับชั้น | 35.30 | 37.31 |
| **ระยะห่างของคะแนนเฉลี่ยรวม (**Y) | 2.01 | |

**เกณฑ์การให้คะแนนของสำนักงานเขตพื้นที่การศึกษา ก. คือ**

|  |  |  |  |  |
| --- | --- | --- | --- | --- |
| **1 คะแนน** | **2 คะแนน** | **3 คะแนน** | **4 คะแนน** | **5 คะแนน** |
| 35.30 – 2.01  = 33.29 | 37.31 – 2.01  = 35.30 | 37.31 | 37.31 + 2.01  = 39.32 | 39.32 + 2.01  = 41.33 |

**รายละเอียดข้อมูลพื้นฐาน :**

**จำนวนและร้อยละของสำนักงานเขตพื้นที่การศึกษา**

**จำนวนตามระดับคะแนน NT/O-NET ประจำปีงบประมาณ 2564**

|  |  |  |
| --- | --- | --- |
| **ระดับคะแนน** | **จำนวนและร้อยละสำนักงานเขตพื้นที่การศึกษา** | |
| **จำนวน** | **ร้อยละ** |
| ระดับ 5 คะแนน | **3** | **1.33** |
| ระดับ 4 คะแนน | **7** | **3.11** |
| ระดับ 3 คะแนน | **83** | **36.88** |
| ระดับ 2 คะแนน | **121** | **53.77** |
| ระดับ 1 คะแนน | **11** | **4.88** |
| รวมทั้งสิ้น | **225** | **100** |

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีต  ปีงบประมาณ พ.ศ.** | | |
| **2562** | **2563** | **2564** |
| ระดับคะแนนเฉลี่ยผลการทดสอบทางการศึกษาระดับชาติขั้นพื้นฐาน (O-NET)\* | ระดับ | 38.28 | 35.30 | 37.31 |

\*คะแนนเฉลี่ยผลการทดสอบระดับชาติขั้นพื้นฐาน (O-NET) (ทุกสังกัด)

**แหล่งข้อมูล / วิธีการจัดเก็บข้อมูล :**

ใช้คะแนนเฉลี่ยผลการทดสอบทางการศึกษาระดับชาติขั้นพื้นฐาน (O-NET) ของสำนักงานเขตพื้นที่การศึกษาในสังกัดสำนักงานคณะกรรมการการศึกษาขั้นพื้นฐาน จากสำนักทดสอบทางการศึกษา สำนักงานคณะกรรมการการศึกษาขั้นพื้นฐาน

**แนวทางการดำเนินงาน :**

**ระดับ สำนักงานคณะกรรมการการศึกษาขั้นพื้นฐาน**

1. วิเคราะห์ผลการสอบ O-NET ในปีการศึกษาที่ผ่านมา เพื่อนำผลไปใช้ในการกำหนดนโยบายและแนวทางในการยกระดับคุณภาพผู้เรียน ในระดับสำนักงานคณะกรรมการการศึกษาขั้นพื้นฐาน

2. การสร้างความตระหนักและสื่อสารสร้างความเข้าใจเกี่ยวกับการทดสอบ O-NET ให้แก่บุคลากรในระดับเขตพื้นที่การศึกษา

3. พัฒนาวิทยากรแกนนำในระดับเขตพื้นที่การศึกษา ในการยกระดับคุณภาพผู้เรียนเพื่อ  
การทดสอบทางการศึกษาระดับชาติ โดยมุ่งเน้นที่การจัดการเรียนรู้และการวัดและประเมินผลที่สอดคล้องกับการทดสอบทางการศึกษาระดับชาติ

4. สร้างระบบส่งเสริมสนับสนุนการยกระดับคุณภาพผู้เรียนเพื่อการทดสอบระดับชาติของเขตพื้นที่การศึกษาและสถานศึกษา เช่น การพัฒนาระบบคลังข้อสอบ Online เพื่อให้บริการ เป็นต้น

**ระดับสำนักงานเขตพื้นที่การศึกษา**

1. วิเคราะห์ผลการสอบ O-NET ในปีการศึกษาที่ผ่านมา เพื่อนำผลไปใช้ในการกำหนดนโยบาย  
และแนวทางในการยกระดับคุณภาพผู้เรียน ในระดับสำนักงานเขตพื้นที่การศึกษา

2. ค้นหาสถานศึกษาที่เป็นกลุ่มเป้าหมายในการยกระดับคุณภาพผู้เรียนเพื่อการทดสอบระดับชาติ และร่วมวางแผนในการพัฒนาที่สอดคล้องกับบริบทของสถานศึกษา

3. การสร้างความตระหนักและสื่อสารสร้างความเข้าใจเกี่ยวกับการทดสอบ O-NET ให้แก่สถานศึกษาในสังกัด

4. พัฒนาบุคลากรของสถานศึกษาในเขตพื้นที่การศึกษา ในการยกระดับคุณภาพผู้เรียนเพื่อ  
การทดสอบทางการศึกษาระดับชาติ โดยมุ่งเน้นที่การจัดการเรียนรู้และการวัดและประเมินผลที่สอดคล้อง  
กับการทดสอบทางการศึกษาระดับชาติ

5. สร้างระบบส่งเสริมสนับสนุนการยกระดับคุณภาพผู้เรียนเพื่อการทดสอบระดับชาติของสถานศึกษา เช่น การเข้าค่ายวิชาการ พัฒนาระบบคลังข้อสอบเพื่อให้บริการ การจัดทำข้อสอบ Pre O-NET ของสำนักงานเขตพื้นที่การศึกษา เป็นต้น

6. กำกับและติดตามเกี่ยวกับการยกระดับคุณภาพผู้เรียนเพื่อการทดสอบระดับชาติของสถานศึกษา  
ที่เป็นกลุ่มเป้าหมายในการพัฒนา

**ระดับสถานศึกษา**

1. วิเคราะห์ผลแต่ละกลุ่มสาระการเรียนรู้/สาระ/มาตรฐานการเรียนรู้ที่ต้องปรับปรุงเร่งด่วนและวิเคราะห์หาสาเหตุของปัญหาแต่ละกลุ่มสาระการเรียนรู้ของสถานศึกษา และกำหนดแผนงาน/โครงการยกระดับคุณภาพผลสัมฤทธิ์ผู้เรียนที่สอดคล้องสาเหตุของสภาพปัญหาและสภาพบริบทของสถานศึกษา

**2**. วิเคราะห์แผนผังโครงสร้างข้อสอบ (Test Blueprint) ตัวชี้วัดที่ใช้ออกข้อสอบ รูปแบบข้อสอบ   
และลักษณะข้อสอบ เพื่อวางแผนการเรียนการสอน และการวัดและประเมินผลในชั้นเรียน

3. พัฒนาบุคลากรภายในสถานศึกษาเกี่ยวกับการยกระดับคุณภาพผู้เรียนในการทดสอบ O-NET ผ่านกระบวนการเรียนรู้ และการวัดและประเมินผลในชั้นเรียน

**4**. กำกับและติดตามเกี่ยวกับการจัดการเรียนรู้และการวัดประเมินผลในระดับชั้นเรียนให้สามารถพัฒนาคุณภาพของผู้เรียนตามเป้าหมายหลักสูตรอย่างแท้จริง

**5**. สร้างเครือข่ายและจัดกิจกรรมแลกเปลี่ยนเรียนรู้เพื่อพัฒนาระบบการจัดการเรียนรู้ และการวัดและประเมินผลในระดับกลุ่มสถานศึกษา และสถานศึกษา

**ผู้กำกับดูแลตัวชี้วัด :** นายชนาธิป ทุ้ยแป **เบอร์ติดต่อ :** 081-432-4688

**ผู้จัดเก็บข้อมูล :** นายวิทยา บัวภารังสี **เบอร์ติดต่อ :** 081-660-6326