**แนวทางการประเมินตัวชี้วัด**

**ตามมาตรการปรับปรุงประสิทธิภาพในการปฏิบัติราชการ**

**ประจำปีงบประมาณ พ.ศ. 2565**

* **หลักการและที่มา**

รัฐบาลมีนโยบายปรับปรุงประสิทธิภาพการปฏิบัติราชการเพื่อให้ส่วนราชการมีการปรับปรุงและยกระดับคุณภาพการบริหารงานโดยมุ่งผลสัมฤทธิ์เพื่อประโยชน์สขของประชาชนส่วนราชการจึงต้องมีการดำเนินงานตามแผนงานโครงการที่สอดรับกับนโยบายที่สำคัญเร่งด่วนของรัฐบาลยุทธศาสตร์และเป้าหมายของประเทศไปสู่การปฏิบัติ ตลอดจนมีการติดตามและประเมินผลการดำเนินงานให้เป็นไปตามเป้าหมายที่รัฐบาลกำหนด ดังนี้

พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ในมาตรา 3/1 บัญญัติว่า "การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ   
ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดการกิจและยกเลิกหน่วยงานที่ไม่จำเป็น   
การกระจายภารกิจและทรัพยากรให้แก่ท้องถิ่น การกระจายอำนาจตัดสินใจ การอำนวยความสะดวกและการตอบสนองความต้องการของประชาชนมีผู้รับผิดชอบต่อผลของงาน การปรับปรุงคุณภาพการให้บริการจึงเป็นแนวทางหนึ่งที่จำเป็นอย่างยิ่งเพื่อให้การบริหารราชการเป็นไปอย่างมีประสิทธิภาพ และสามารถตอบสนองตามความต้องการของประชาชนในการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดีโดยเฉพาะอย่างยิ่งให้คำนึงถึงความรับผิดชอบของผู้ปฏิบัติราชการ การมีส่วนร่วมของประชาชน การเปิดเผยข้อมูล การติดตามตรวจสอบและประเมินผลการปฏิบัติราชการ ทั้งนี้ตามความเหมาะสมของแต่ละภารกิจ"

พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตร 12 กำหนดว่า เพื่อประโยชน์ในการปฏิบัติราชการให้เกิดผลสัมฤทธิ์ กพร. อาจเสนอต่อคณะรัฐมนตรีเพื่อกำหนดมาตรการกำกับการปฏิบัติราชการ โดยวิธีการจัดทำความตกลงเป็นลายลักษณ์อักษรหรือโดยวิธีการอื่นใด เพื่อแสดงความรับผิดชอบในการปฏิบัติราชการ และมาตรา 45 กำหนดให้ส่วนราชการจัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ คุณภาพการให้บริการ ความพึงพอใจของประชาชนผู้รับบริการ ความคุ้มค่าในภารกิจ ทั้งนี้ตามหลักเกณฑ์ วิธีการ และระยะเวลาที่ ก.พ.ร. กำหนด

คำสั่งหัวหน้าคณะรักษาความสงบแห่งชาติ ที่ 5/2559 อาศัยอำนาจตามความในมาตรา 44 ของรัฐธรรมนูญแห่งราชอาณาจักรไทย ฉบับชั่วคราว พุทธศักราช 2557 หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ ได้ออกคำสั่งหัวหน้าคณะรักษาความสงบแห่งชาติ ที่ 5/2559 เรื่องมาตรการปรับปรุงประสิทธิภาพในการปฏิบัติราชการเพื่อประโยชน์ในการปฏิรูประบบการบริหารราชการแผ่นดิน มีผลบังคับใช้ ณ วันที่ 1 กุมภาพันธ์ 2559 มติคณะรัฐมนตรี 5 เมษายน 2559 เห็นชอบการประเมินโดยแบบประเมินข้าราชการพลเรือนในความรับผิดชอบของฝ่ายบริหารและแบบประเมินส่วนราชการตามคำสั่งหัวหน้าคณะรักษาความสงบแห่งชาติ 5/2559 และให้นำแบบประเมินนี้ไปใช้ในการประเมินข้าราชการและการประเมินส่วนราชการในรอบการปฏิบัติงาน ตั้งแต่วันที่ 1 ตุลาคม 2558 คณะรัฐมนตรี 20 กรกฎาคม 2564 มีมติเห็นชอบตามที่คณะกรรมการพัฒนาระบบรายการ (ก.พ.ร.) เสนอกรอบแนวทางการประเมินส่วนราชการตามมาตรการการปรับปรุงประสิทธิภาพในการปฏิบัติราชการ ประจำปี พ.ศ. 2565 เพื่อเป็นกรอบการดำเนินการในปี พ.ศ. 2565 ตามมติ ก.พ.ร. ในการประชุมครั้งที่ 2/2564 เมื่อวันที่ 31 พฤษภาคม พ.ศ. 2564 ดังนี้

* **กรอบการประเมินส่วนราชการฯ ประจำปีงบประมาณ พ.ศ. 2565**

Text

Description automatically generated

1. มุ่งเน้นให้กระทรวงมีบทบาทหลักในการพิจารณากำหนดตัวชี้วัดและติดตามประเมินผลการปฏิบัติงานของกระทรวงและส่วนราชการในสังกัดกระทรวง ซึ่งพิจารณาจากประเด็นสำคัญในการบูรณาการและขับเคลื่อนยุทธศาสตร์ชาติ แผนแม่บทตามยุทธศาสตร์ชาติ แผนการปฏิรูปประเทศ และแผนระดับชาติอื่น ๆ มากำหนดเป็นตัวชี้วัดระดับกระทรวง และถ่ายทอดลงสู่ส่วนราชการระดับกรมภายในกระทรวง โดยมีกลุ่มเป้าหมายครอบคลุมส่วนราชการในสังกัดฝ่ายบริหาร จำนวน 153 ส่วนราชการ และ 76 จังหวัด

2. การพิจารณากำหนดตัวชี้วัดและติดตามประเมินผลการปฏิบัติงานตามตัวชี้วัด ดำเนินการผ่านกลไกคณะทำงานและคณะกรรมการ ใน 2 ระดับ ได้แก่

ระดับ 1 กลไกของ ก.พ.ร. เกี่ยวกับการประเมินส่วนราชการ โดยมีคณะทำงานเพื่อพิจารณาตัวชี้วัดตามมาตรการปรับปรุงประสิทธิภาพในการปฏิบัติรายการ มีบทบาทในการพิจารณาและให้ความเห็นต่อความเหมาะสมของตัวชี้วัดระดับกระทรวง

ระดับ 2 กลไกของส่วนราชการ โดยมีคณะกรรมการกำกับการประเมินผลการปฏิบัติราชการของส่วนราชการ มีหน้าที่ในการกำหนดตัววัด ค่าเป้าหมาย รามถึงกำกับ ติดตามและให้การสนับสนุน เพื่อให้การดำเนินการประเมินผลการปฏิบัติราชการของหน่วยงานในสังกัดเป็นไปตามแนวทางและเป้าหมายที่กำหนดประกอบด้วย 2 กลุ่ม ดังนี้

(1) ส่วนราชการระดับกระทรวง 18 กระทรวง (ยกเว้นกระทรวงกลาโหมและสำนักนายกรัฐมนตรี)ให้มีคณะกรรมการกำกับการประเมินผลการปฏิบัติราชการของส่วนราชการในกระทรวง

(2) ส่วนราชการในสังกัดสำนักนายกรัฐมนตรี และส่วนราชการไม่สังกัดสำนักนายกรัฐมนตรี กระทรวง หรือทบวง (ยกเว้นกองอำนวยการรักษาความมั่นคงภายในราชอาณาจักรและสำนักงานตำรวจแห่งชาติ) จำนวน 21 หน่วยงาน ให้มีคณะกรรมการกำกับการประเมินผลการปฏิบัติราชการของส่วนราชการ

3. ให้ความสำคัญกับการกำหนดตัวชี้วัดเพื่อขับเคลื่อนการบูรณาการการดำเนินงานร่วมกันระหว่างกระทรวง (Joint KPIs) ตามนโยบายสำคัญเร่งด่วนของรัฐบาล และระหว่างกระทรวงและจังหวัดโดยมีการถ่ายทอดเป้าหมายจากระดับประเทศลงสู่ระดับจังหวัดที่เป็นเป้าหมาย (Function-Area KPIs)

4. เชื่อมโยงการประเมินส่วนราชการกับการประเมินผลการปฏิบัติงานของหัวหน้าส่วนราชการโดยนำผลการประเมินตามมาตรการปรับปรุงประสิทธิภาพฯ ไปเป็นส่วนหนึ่งของการประเมินผลการปฏิบัติงานรายบุคคลในระดับหัวหน้าส่วนราชการ (ปลัดกระทรวงหรือเทียบเท่า อธิบดีหรือเทียบเท่า ผู้ว่าราชการจังหวัด)

Graphical user interface, application

Description automatically generated

**การเชื่อมโยงการประเมิน "ผู้บริหาร" กับการประเมิน "องค์กร"**

1. ประเด็นการประเมินผู้บริหารองค์การยังไม่สะท้อนการขับเคลื่อนเป้าหมายการพัฒนาประเทศตามแผนยุทธศาสตร์ชาติและแผนการปฏิรูปประเทศเท่าที่ควร ผลการประเมินทั้ง 2 ส่วนของบางหน่วยงานไม่เป็นไปในทิศทางเดียวกัน

2. การประเมินผู้บริหารองค์การตามหลักเกณฑ์ที่สำนักงานกำหนด ซ้ำซ้อนกับการประเมินข้าราชการเพื่อเลื่อนเงินเดือนตามหลักเกณฑ์วิธีการที่ ก.พ. กำหนด หากมีการบูรณาการการประเมินผู้บริหารองค์การตามข้อสั่งการนายกรัฐมนตรีเข้ากับการประเมินการปฏิบัติราชการตามหลักเกณฑ์และวิธีการที่ ก.พ. กำหนด เพื่อลดภาระการดำเนินการของส่วนราชการ

3. จำเป็นต้องประสานเชื่อมโยงการประเมินส่วนราชการฯ และผู้บริหารองค์การ เข้าด้วยกันเพื่อให้ผลการประเมินผู้บริหารองค์การสะท้อนผลสัมฤทธิ์ขององค์กรอย่างเป็นรูปธรรม

4. ผลการประเมินที่ผ่านมา ไม่เชื่อมโยงกัน และประเมินมีรายละเอียดสลับซับซ้อนไม่มีหลักฐานผลการดำเนินงานที่ชัดเจน ผู้บริหารในหน่วยงานของรัฐทุกประเภท เช่น ผู้บริหารมหาวิทยาลัยและกลุ่มข้าราชการครูควรได้รับการประเมินในลักษณะเดียวกัน โดยเฉพาะเรื่องสมรรถนะเพื่อกำกับให้การปฏิบัติราชการเป็นในทิศทางเดียวกัน โดยให้ความสำคัญในมิติด้านคุณธรรม จริยธรรม และวินัย

**ประเด็นที่องค์กรชั้นนำให้ความสำคัญว่าเป็นสมรรถนะที่จำเป็นของผู้บริหารองค์กรในปัจจุบัน** มีดังนี้

1. ความรับผิดชอบต่อหน้าที่และความรับผิดชอบต่อผลการดำเนินการ (Responsibility & Accountability)
2. การสื่อสารและการสร้างความผูกพัน (Communication & Engagement)
3. การเรียนรู้และพัฒนา (Learning & Development)
4. การปฏิรูป/ปรับเปลี่ยนราชการสู่อนาคต (Transformation for future)
5. การรักษาวินัย คณธรรม และจริยธรรม (Disciplines, Moral & Ethic)

**กรอบแนวทางการประเมินผู้บริหารของหน่วยงานภาครัฐ**

1. กลุ่มเป้าหมาย ประกอบด้วย ผู้ประเมิน นายกรัฐมนตรี รัฐมนตรีเจ้าสังกัด

2. ผู้รับการประเมิน คือ ผู้บริหารของหน่วยงานภาครัฐ ประกอบด้วย หัวหน้าส่วนราชการที่เป็นข้าราชการพลเรือนสามัญ ได้แก่ หัวหน้าส่วนราชการระดับกระทรวงหรือเทียบเท่า อธิบดีหรือเทียบเท่า จำนวน 153 ส่วนราชการ ผู้ว่าราชการจังหวัด 76 จังหวัด และผู้บริหารของหน่วยงานภาครัฐที่เป็นข้าราชการประเภทอื่นซึ่งอยู่ในกำกับของฝ่ายบริหาร นอกจากนั้นอาจพิจารณารวมถึงหน่วยงานภาครัฐอื่นที่ไม่อยู่ในกำกับกับของของฝ่ายบริหารด้วย

Graphical user interface

Description automatically generated

3. มิติการประเมิน ประกอบด้วย ด้านผลสัมฤทธิ์ (Performance) ร้อยละ 70 และด้านสมรรถนะ (Competency) ร้อยละ 30 ซึ่งได้ปรับปรุงประเด็นการประเมิน มิติการประเมิน ให้สอดคล้องกับบริบทที่เปลี่ยนแปลงและสามารถประยุกต์ใช้ร่วมกับหน่วยงานของรัฐประเภทอื่นได้

* องค์ประกอบและประเด็นการประเมินส่วนราชการตามมาตรการปรับปรุงประสิทธิภาพในการปฏิบัติราชการ ประจำปีงบประมาณ พ.ศ. 2565

**ประกอบด้วย 2 องค์ประกอบ เช่นเดียวกับกรอบการประเมินฯ ในปีงบประมาณ พ.ศ. 2564 โดยมีรายละเอียดดังนี้**

Graphical user interface, text, application, email

Description automatically generated

**1. การประเมินประสิทธิผลในการดำเนินงาน** (Performance Base) **ร้อยละ 70**

**1.1 ผลการดำเนินงานตามยุทธศาสตร์ แผนแม่บทฯ มติ ครม. นโยบายรัฐบาล โดยเฉพาะนโยบายเร่งด่วน** (Agenda KPI) **เช่น การฟื้นฟูเศรษฐกิจ**

1.2 **ผลการดำเนินงานตามแผนปฏิรูปประเทศ ในประเด็นที่เกี่ยวข้องกับส่วนราชการ**

**1.3 ผลการดำเนินงานตามนโยบายสำคัญ ที่เป็นการบูรณาการการดำเนินงานร่วมกับหลายหน่วยงาน** (Joint KPI) **เช่น ประเด็นการจัดการความยากจน อุบัติเหตุทางถนน ปัญหาชายแดนภาคใต้ เป็นต้น**

**1.4 ผลการดำเนินงานตามภารกิจพื้นฐาน งานประจำ งานตามหน้าที่ความรับผิดชอบหลัก งานตามกฎหมาย กฎ หรือภารกิจในพื้นที่/ท้องถิ่น ภูมิภาค จังหวัด กลุ่มจังหวัด** (Function KPI/Area KPI)

1.5 ดัชนีวัดสากลที่วัดผลตามภารกิจของหน่วยงาน (International KPI)

2. การประเมินศักยภาพในการดำเนินงาน (Potential Base) ร้อยละ 30

2.1 การพัฒนาองค์กรสู่ดิจิทัล ร้อยละ 15 เลือกประเด็นต่าง ๆ ดังนี้

2.1.1 การสร้างนวัตกรรมในการปรับปรุงกระบวนงาน หรือการให้บริการ (e-Service) เป็นงานบริการที่สนับสนุนงานบริการ Agenda ตามมติ ครม. เมื่อวันที่ 3 สิงหาคม 2564 โดยจัดกลุ่มงานบริการเป็น 2 กลุ่ม ดังนี้

(1) งานบริการ Agenda : งานบริการที่มีความเชื่อมโยง/เกี่ยวข้องหลายส่วนราชการ   
มีผลกระทบให้คุณภาพชีวิตประชาชนดีขึ้น หรือสนับสนุนช่วยเหลือให้ภาคเศรฐกิจและสังคมที่ประสบปัญหาในภาวะสถานการณ์การแพร่ระบาดของโรค COVID-19 ฟื้นตัวได้เร็วขึ้นและยั่งยืน หรืองานที่ส่งผลต่อการขับเคลื่อนแผนการปฏิรูปประเทศ พิจารณาจาก

* งาน Agenda ในปี 2564 ที่ยังไม่ได้นำมาดำเนินการ/พัฒนาแล้วแต่ยังไม่บรรลุผล
* งานตามแผนการปฏิรูปประเทศ/แผนพัฒนารัฐบาลดิจิทัล 2563 – 2565
* งานบริการภายใต้ Ten for Ten

เกณฑ์การคัดเลือก

* งานที่พัฒนาแล้วส่งผล High Impact /รองรับการฟื้นตัวหลัง COVID-19
* งานที่เชื่อมโยงหลายหน่วยงาน
* งานที่เป็นระบบกลางใช้ได้ในหลายพื้นที่
* งานที่มีหลายงานอนุมัติ อนุญาตอยู่ในระบบเดียว

(2) งานบริการรายส่วนราชการ: งานบริการที่แต่ละส่วนราชการเลือกมาดำเนินการพัฒนาระบบบริการ e-Service พิจารณาจาก

* งาน e-Service ตามตัวชี้วัดฯ ปี 2564 ที่ยังไม่ Fully digital
* งานภายใต้ 325 งาน e-Service ของรัฐ
* งานภายใต้แผน Citizen Portal 3 ปี
* งานเป้าหมายของ Biz Portal
* งานจดแจ้งออนไลน์ข้อสั่งการนายกรัฐมนตรี 4 มีนาคม 2564

เกณฑ์การคัดเลือก

* งานที่มี Transaction ต่อปีจำนวนมาก
* งานที่ใช้เวลามากกว่า 1 เดือน
* งานที่มีขั้นตอนมากกว่า 5 ขั้นตอน
* งานที่ต้องใช้เอกสารมากกว่า 10 รายการ


A picture containing table

Description automatically generated เป้าหมายการยกระดับงานบริการ 3 ระดับ ได้แก่

ระดับ 1 (Level 1 : L1) งานบริการที่ยื่นคำขอและเอกสารที่เกี่ยวข้องผ่านระบบอิเล็กทรอนิกส์ได้

ระดับ 2 (Level 2 : L2) งานบริการที่ยื่นคำขอและชำระค่าธรรมเนียมผ่านทางระบบอิเล็กทรอนิกส์หรือช่องทางอื่น ๆ และมีการออกใบเสร็จรับเงินทางระบบอิเล็กทรอนิกส์ได้

ระดับ 3 (Level 3 : L3) งานบริการที่ยื่นคำขอชำระค่าธรรมเนียม และออกใบอนุมัติ/ อนุญาต/เอกสาร ทางราชการได้ทางอิเล็กทรอนิกส์หรือการอนุมัติผ่านทางช่องทางอิเล็กทรอนิกส์



- การพัฒนาระบบข้อมูลให้เป็นดิจิทัล (Digitalize Data) ทั้งข้อมูลที่ใช้ภายในหน่วยงานภายนอก/สาธารณะ เพื่อนำไปสู่การเปิดเผยข้อมูลภาครัฐ (Open Data)

- การเชื่อมโยงและแบ่งปันข้อมูล (Sharing Data)

- การพัฒนากระบวนการปฏิบัติงาน โดยการนำเทคโนโลยีดิจิทัลมาเป็นกลไกหลักในการดำเนินงาน (Digitalize Process)

**แนวทางการประเมิน**

1) ส่วนราชการต้อง**เลือกประเด็นการดำเนินงานภายใต้ Focus Areas ที่กำหนด (จำนวน 9 ด้าน) อย่างน้อย 1 ประเด็น ที่สอดคล้องกับการให้บริการ e-Service ของหน่วยงาน หรือภารกิจด้านนโยบาย**ที่มีชุดข้อมูลที่สามารถนำไปใช้ประโยชน์ต่อได้ เพื่อใช้ในการจัดทำบัญชีชุดข้อมูล (Data Catalog)

2) ส่วนราชการต้องจัดทำชุดข้อมูลที่สัมพันธ์กับกระบวนการทำงานตามประเด็นการดำเนินงานภายใต้ Focus Areas โดยต้องเป็นกระบวนการทำงานภายใต้ภารกิจหลักที่มีผลกระทบต่อการให้บริการประชาชนในระดับสูง


3) ให้มีคำอธิบายข้อมูลส่วนหลัก (Mandatory Metadata) 14 รายการตามมาตรฐานที่ สพร. กำหนด


4) ชุดข้อมูลที่ขึ้นในระบบบัญชีข้อมูลของหน่วยงาน (Agency Data Catalog) จะเป็นชุดข้อมูล ที่ สสช. ใช้ติดตามในการลงทะเบียนระบบบริการบัญชีข้อมูลภาครัฐ (Government Data Catalog) ต่อไป

5) กำหนดให้ส่วนราชการมีระบบบัญชีข้อมูล พร้อมมีข้อมูลสาธารณะ (Open Data) ในระบบบัญชีข้อมูลเพื่อเผยแพร่ให้เป็นไปตามมาตรฐานรัฐบาลดิจิทัลว่าด้วยแนวทางการเปิดเผยข้อมูลเปิดภาครัฐในรูปแบบดิจิทัลต่อสาธารณะ ร้อยละ 100 ของบัญชีข้อมูล ตามแนวทางที่ สพร. กำหนด

6) ชุดข้อมูลเปิด (Open Data) ต้องเป็นข้อมูลที่ประชาชนหรือผู้รับบริการต้องการและสามารถนำไปใช้ประโยชน์ต่อได้ หรือส่วนราชการสามารถนำชุดข้อมูลมาใช้ในการวิเคราะห์ประกอบการวางแผน พัฒนางานได้

7) การนำข้อมูลเปิดไปใช้ประโยชน์อย่างเป็นรูปธรรม ประเมินจากหลักฐานที่แสดงให้เห็นถึงการนำชุดข้อมูลมาวิเคราะห์ประกอบการปฏิบัติงาน เช่น รายงานวิเคราะห์จากชุดข้อมูล /การมี dashboard จากชุดข้อมูล เป็นต้น





**2.2 การประเมินสถานะของหน่วยงานภาครัฐในการเป็นระบบราชการ 4.0 (น้ำหนักร้อยละ 15)**

เพื่อประเมินความสามารถในการบริหารจัดการภายในหน่วยงานและความพยายามของส่วนราชการในการขับเคลื่อนงานให้บรรลุเป้าหมายอย่างยั่งยืนพิจารณาจาก ผลการประเมินสถานะการเป็นระบบราชการ 4.0 (PMQA 4.0) โดยประกอบด้วยองค์ความรู้ 7 หมวด คือ หมวด 1 การนำองค์การ หมวด 2 การวางแผนเชิงยุทธศาสตร์ หมวด 3 การให้ความสำคัญกับผู้รับบริการและผู้มีส่วนได้ส่วนเสีย หมวด 4 การวัด การวิเคราะห์ และการจัดการความรู้ หมวด 5 การมุ่งเน้นบุคลากร หมวด 6 การมุ่งเน้นระบบปฏิบัติการ หมวด 7 ผลลัพธ์การดำเนินการ โดย เกณฑ์การประเมินจะพิจารณาจากความสามารถในการพัฒนาการดำเนินงาน  
เพื่อยกระดับผลการประเมินสถานะการเป็นระบบราชการ 4.0 (PMQA 4.0) โดยมีเป้าหมายให้ส่วนราชการ  
มีคะแนนผลการประเมินในขั้นตอนที่ 1 ปีงบประมาณ พ.ศ. 2565 ดีขึ้น จากผลคะแนนในขั้นตอนที่ 1 ปีงบประมาณ พ.ศ. 2564 โดยจัดกลุ่มส่วนราชการตามคะแนนผลการประเมินปี 2563 และกำหนดเกณฑ์การประเมิน (เป้าหมายการเพิ่มคะแนนผลการประเมิน) ให้สอดคล้องกับแต่ละกลุ่ม

Graphical user interface, text, application, chat or text message

Description automatically generated

โดยแบ่งเกณฑ์การประเมินออกเป็น 3 กลุ่มคือ กลุ่มที่ 1 ส่วนราชการที่คะแนนผลการประเมิน  
ในขั้นตอนที่ 1 ปีงบประมาณ พ.ศ. 2564 ต่ำกว่า 350 คะแนน กลุ่มที่ 2 ส่วนราชการที่มีคะแนนผลการประเมิน  
ในขั้นตอนที่ 1 ปีงบประมาณ พ.ศ. 2564 ตั้งแต่ 350 - 399 คะแนน กลุ่มที่ 3 ส่วนราชการที่มีคะแนนผลการประเมินในขั้นตอนที่ 1 ปีงบประมาณ พ.ศ. 2564 ตั้งแต่ 400 คะแนนขึ้นไป ทั้งนี้แบ่งเป็นเป้าหมายขั้นต้น เป้าหมายมาตรฐาน เป้าหมายขั้นสูง ตามเกณฑ์ที่กำหนด

Graphical user interface

Description automatically generated with medium confidence

**2.3 ตัวชี้วัด monitor ซึ่งเป็นตัวชี้วัดที่แสดงผลกระทบ (impact) จากการดำเนินงานของส่วนราชการเพื่อติดตามผลสำเร็จของส่วนราชการเป็นรายปี (monitoring KPI) โดยให้ส่วนราชการรายงาน   
ผลตามตัวชี้วัดมายังสำนักงาน ก.พ.ร. เพื่อเป็นข้อมูลรายงานคณะรัฐมนตรีพร้อมกับผลประเมินส่วนราชการ และไม่นำมาคำนวณคะแนน**

**กลไกการประเมิน**

การดำเนินการผ่านคณะทำงานและคณะกรรมการใน 2 ระดับ ดังนี้

**ระดับ 1** คณะอนุกรรมการพัฒนาระบบราชการ (อ.ก.พ.ร.) เกี่ยวกับการประเมินส่วนราชการ  
ตามมาตรการปรับปรุงประสิทธิภาพในการปฏิบัติราชการ จะตั้ง**คณะทำงานเพื่อพิจารณาตัวชี้วัดตามมาตรการปรับปรุงประสิทธิภาพในการปฏิบัติราชการ** เพื่อทำหน้าที่พิจารณาและให้ความเห็นต่อความเหมาะสมของตัวชี้วัดระดับกระทรวง และจังหวัด โดยคณะทำงานฯ ประกอบด้วย

|  |  |
| --- | --- |
| (1) ประธาน อ.ก.พ.ร.ฯ  (2) เลขาธิการ ก.พ.ร.  (3) ผู้ทรงคุณวุฒิ (ไม่เกิน ๓ คน)  (4) ผู้แทนสำนักงบประมาณ | ประธานคณะทำงาน คณะทำงาน คณะทำงาน คณะทำงาน |
| (5) ผู้แทนสำนักงานสภาพัฒนาการเศรษฐกิจและสังคมแห่งชาติ คณะทำงาน |  |
| (6) เจ้าหน้าที่สำนักงาน ก.พ.ร. | คณะทำงานและเลขานุการ |

**ระดับ 2** คณะกรรมการกำกับการประเมินผลการปฏิบัติราชการของส่วนราชการ แบ่งเป็น   
2 ประเภท ดังนี้

(1) **ส่วนราชการระดับกระทรวง 18 กระทรวง** (ยกเว้นกระทรวงกลาโหม และสำนักนายก  
รัฐมนตรี) ให้มี**คณะกรรมการกำกับการประเมินผลการปฏิบัติราชการของส่วนราชการในกระทรวง** แต่งตั้ง  
โดยรัฐมนตรีว่าการกระทรวง มีหน้าที่กำหนดตัวชี้วัด ค่าเป้าหมาย รวมถึงกำกับ ติดตามและให้การสนับสนุน  
เพื่อให้การดำเนินการประเมินผลการปฏิบัติราชการของกระทรวงและส่วนราชการในสังกัดเป็นไปตามแนวทาง  
และเป้าหมายที่กำหนด โดยคณะกรรมการฯ ประกอบด้วย

|  |  |
| --- | --- |
| (1.1) ปลัดกระทรวง | ประธานกรรมการ |
| (1.2) รองปลัดกระทรวงที่ได้รับมอบหมายเป็นผู้นำการบริหาร | รองประธาน |
| การเปลี่ยนแปลง (Chief Change Officer: CCO) |  |
| (1.3) ประธาน ค.ต.ป. ประจำกระทรวง | กรรมการ |
| (1.4) หัวหน้าส่วนราชการระดับกรมในกระทรวง | กรรมการ |
| หรือรองหัวหน้าส่วนราชการฯ ที่ได้รับมอบหมาย (ทุกกรม) |  |
| (1.5) ผู้อำนวยการองค์การมหาชนภายใต้การกำกับของรัฐมนตรีว่าการกระทรวง | กรรมการ |
| (1.6) ผู้นำกลุ่ม ป.ย.ป. กระทรวง หรือผู้แทนกลุ่ม ป.ย.ป. | กรรมการ |
| (1.7) ผู้แทนสำนักงบประมาณ | กรรมการ |
| (1.8) ผู้แทนสำนักงาน ก.พ.ร. | กรรมการ |
| (1.9) ผู้แทนสำนักงานสภาพัฒนาการเศรษฐกิจ และสังคมแห่งชาติ | กรรมการ |
| (1.10) เจ้าหน้าที่ผู้รับผิดชอบงานพัฒนาระบบบริหารของกระทรวง | กรรมการและเลขานุการ |

(2) **ส่วนราชการในสังกัดสำนักนายกรัฐมนตรี และส่วนราชการไม่สังกัดสำนักนายกรัฐมนตรี  
กระทรวง หรือทบวง** (ยกเว้นกองอำนวยการรักษาความมั่นคงภายในราชอาณาจักร และสำนักงานตำรวจแห่งชาติ) **จำนวน 21 หน่วยงาน** ให้มี**คณะกรรมการกำกับการประเมินผลการปฏิบัติราชการของส่วนราชการ** แต่งตั้งโดยรองนายกรัฐมนตรีหรือรัฐมนตรีที่กำกับส่วนราชการ มีหน้าที่เช่นเดียวกับคณะกรรมการฯ ของส่วนราชการ ตาม 3.2 (1) โดยคณะกรรมการฯ ประกอบด้วย

|  |  |
| --- | --- |
| (2.1) หัวหน้าส่วนราชการ | ประธานกรรมการ |
| (2.2) รองหัวหน้าส่วนราชการได้รับมอบหมาย | รองประธาน |
| เป็นผู้นำการบริหารการเปลี่ยนแปลง(Chief Change Officer: CCO) | กรรมการ |
| (2.3) ผู้อำนวยการสำนัก/กองภายในส่วนราชการ | กรรมการ |
| (2.4) ผู้แทนสำนักงบประมาณ | กรรมการ |
| (2.5) ผู้แทนสำนักงาน ก.พ.ร. | กรรมการ |
| (2.6) ผู้แทนสำนักงานสภาพัฒนาการเศรษฐกิจและสังคมแห่งชาติ | กรรมการ |
| (2.7) เจ้าหน้าที่ผู้รับผิดชอบงานพัฒนาระบบบริหาร ของส่วนราชการ | กรรมการและเลขานุการ |

ระดับ 1 คณะอนุกรรมการพัฒนาระบบราชการ (อ.ก.พ.ร.) เกี่ยวกับการประเมิน ส่วนราชการตามมาตรการปรับปรุงประสิทธิภาพในการปฏิบัติราชการแต่งตั้ง คณะทำงานเพื่อพิจารณาตัวชี้วัดตามมาตรการปรับปรุงประสิทธิภาพในการปฏิบัติ ราชการ (คณะทำงานฯ) เพื่อทำหน้าที่พิจารณาและให้ความเห็นต่อความเหมาะสมของตัวชี้วัดระดับกระทรวงและจังหวัด

ระดับ 2 คณะกรรมการกำกับการประเมินผลการปฏิบัติราชการของส่วนราชการ (คณะกรรมการฯ) แบ่งเป็น 2 ประเภท ดังนี้

(1) ส่วนราชการระดับกระทรวง 18 กระทรวง (ยกเว้น กระทรวงกลาโหม และสำนักนายกรัฐมนตรี)   
ให้มีคณะกรรมการฯ ในกระทรวงที่แต่งตั้งโดยรัฐมนตรีว่าการ กระทรวงมีหน้าที่กำหนดตัวชี้วัด ค่าเป้าหมาย รวมถึงกำกับ ติดตามและให้การสนับสนุนเพื่อให้การดำเนินการประเมินผลการปฏิบัติราชการของกระทรวงและส่วน ราชการในสังกัดเป็นไปตามแนวทางและเป้าหมายที่กำหนด

(2) ส่วนราชการในสังกัดสำนักนายกรัฐมนตรีและส่วนราชการไม่สังกัดสำนักนายกรัฐมนตรี กระทรวง หรือทบวง (ยกเว้น กอ.รมน. และ ตช.) จำนวน 21 หน่วยงาน ให้มีคณะกรรมการฯ ที่แต่งตั้งโดยรองนายกรัฐมนตรีหรือรัฐมนตรีที่ กำกับส่วนราชการมีหน้าที่เช่นเดียวกับคณะกรรมการฯ ในระดับกระทรวง 2. จังหวัดใช้กลไกการประเมินผ่านคณะทำงานฯ ของจังหวัด เช่นเดียวกับ ปีงบประมาณ พ.ศ. 2564

**เกณฑ์การประเมิน**

พิจารณาจากคะแนนในภาพรวม แบ่งเกณฑ์การประเมินเป็น 3 ระดับ ได้แก่ ระดับคุณภาพ ระดับมาตรฐาน และระดับต้องปรับปรุง ดังนี้

• ระดับคุณภาพ มีคะแนนผลการดำเนินงานอยู่ระหว่าง 90.00 – 100

• ระดับมาตรฐาน

มาตรฐานขั้นสูง มีคะแนนผลการดำเนินงานอยู่ระหว่าง 75.00 – 89.99

มาตรฐานขั้นต้น มีคะแนนผลการดำเนินงานอยู่ระหว่าง 60.00 – 74.99

• ระดับต้องปรับปรุง มีคะแนนผลการดำเนินงานต่ำกว่า 10.00

**รอบระยะเวลา การประเมิน**

ตั้งแต่วันที่ 1 ตุลาคม ถึงวันที่ 30 กันยายนของทุกปี (ปีละ 1 ครั้ง) โดยรายงานผลการดำเนินงาน  
ผ่านระบบการรายงานผลการประเมินส่วนราชการ (Electronic Self Assessment Report : e-SAR) และ  
หากส่วนราชการมีผลการดำเนินงานรอบ 3 เดือน 6 เดือน และ 9 เดือน สามารถรายงานผ่านระบบดังกล่าว  
เพื่อประโยชน์ในการติดตามความก้าวหน้าการดำเนินงาน ทั้งนี้ จะมีการนำผลการดำเนินงาน/ผลการประเมิน  
ของส่วนราชการไปเชื่อมโยงกับการประเมินผลการปฏิบัติงานรายบุคคลในระดับหัวหน้าส่วนราชการด้วย

**กลุ่มเป้าหมาย ในการประเมิน**

ประกอบด้วย ส่วนราชการในสังกัดฝ่ายบริหาร จำนวน 153 ส่วนราชการ และ 76 จังหวัด สำหรับ  
ส่วนราชการสังกัดกระทรวงกลาโหม กองอำนวยการรักษาความมั่นคงภายในราชอาณาจักร และสำนักงาน  
ตำรวจแห่งชาติ ให้นำแนวทางการประเมินประสิทธิภาพในการปฏิบัติราชการของส่วนราชการในสังกัด  
ฝ่ายบริหารไปประยุกต์ใช้ และส่งผลการประเมินให้สำนักงาน ก.พ.ร. เพื่อรายงานต่อนายกรัฐมนตรีพร้อมกับ  
ส่วนราชการ ซึ่งเป็นไปตามมติของ ก.พ.ร. ในการประชุม ครั้งที่ 4/2559 เมื่อวันที่ 25 ตุลาคม 2559 ผู้ประเมิน

1) นายกรัฐมนตรี รองนายกรัฐมนตรี หรือรัฐมนตรีประจำสำนักนายกรัฐมนตรี

2) รัฐมนตรีว่าการหรือรัฐมนตรีช่วยว่าการ

3) เลขาธิการคณะกรรมการพัฒนาระบบราชการ (ประเมินเบื้องต้น)

* **การประเมินส่วนราชการตามมาตรการปรับปรุงประสิทธิภาพในการปฏิบัติราชการประจำปีงบประมาณ พ.ศ. 2565 ของกระทรวงศึกษาธิการ ประกอบด้วย 8 ตัวชี้วัด ดังนี้**


1. ความสำเร็จในการส่งเสริมความสามารถทางการแข่งขันด้าน Education ของประเทศไทยตามการจัดอันดับของ IMD
2. ผลสัมฤทธิ์ทางการเรียนวิชาหลักระดับการศึกษาขั้นพื้นฐานจากการทดสอบระดับชาติ
   1. ระดับคะแนนเฉลี่ยผลการทดสอบทางการศึกษาระดับชาติขั้นพื้นฐาน (O-NET)
   2. ระดับคะแนนเฉลี่ยผลการทดสอบทางการศึกษาระดับชาติด้านการศึกษานอกระบบ (N-NET)
3. ความสำเร็จของการดำเนินโครงการพัฒนาการจัดการเรียนรู้เพื่อเสริมสร้างสมรรถนะผู้เรียนที่ตอบสนองการเปลี่ยนแปลงศตวรรษที่ 21
4. ร้อยละของจำนวนนักเรียนอาชีวศึกษาที่เข้าร่วมการจัดการศึกษาเชิงบูรณาการกับการทำงาน (Work Integrated Learning) (ระบบทวิภาคี)
5. ความสำเร็จในการพัฒนาระบบข้อมูลสารสนเทศเพื่อการศึกษา (Big Data for Education)
6. ความสำเร็จของการจัดทำแผนปฏิบัติการและการนำแผนขับเคลื่อนกรอบคุณวุฒิแห่งชาติ พ.ศ. 2562 –2565 สู่การปฏิบัติ
7. ความสำเร็จของการจัดทำแผนปฏิบัติการและการขับเคลื่อนมาตรฐานการศึกษาชาติ สู่การปฏิบัติ
8. A picture containing calendar

   Description automatically generatedจำนวนสิทธิบัตร/อนุสิทธิบัตรตามคำขอจดทะเบียนทรัพย์สินทางปัญญา

* **การประเมินส่วนราชการตามมาตรการปรับปรุงประสิทธิภาพในการปฏิบัติราชการ ประจำปีงบประมาณ พ.ศ. 2565 ของสำนักงานคณะกรรมการการศึกษาขั้นพื้นฐาน**

สำนักงานคณะกรรมการการศึกษาขั้นพื้นฐานกำหนดความเชื่อมโยงยุทธศาสตร์ระดับชาติ พ.ศ. 2561-2580 ประกอบด้วยแผนแม่บทภายใต้ยุทธศาสตร์ชาติ แผนฯ 12 (ปี พ.ศ. 2560-2564 ) แผนปฏิรูปประเทศ แผนการศึกษาแห่งชาติ นโยบายรัฐบาล ทั้งนี้สอดคล้องกับแผนยุทธศาสตร์กระทรวงศึกษาธิการ พ.ศ. 2563 – 2565 โดยสอดคล้องกับตัวชี้วัดกระทรวงศึกษาธิการ ดังนี้

1. ความสำเร็จในการส่งเสริมความสามารถทางการแข่งขันด้าน Education ของประเทศไทยตามการจัดอันดับของ IMD
2. ระดับคะแนนเฉลี่ยผลการทดสอบทางการศึกษาระดับชาติขั้นพื้นฐาน (O-NET)
3. ความสำเร็จของการดำเนินโครงการพัฒนาการจัดการเรียนรู้เพื่อเสริมสร้างสมรรถนะผู้เรียนที่ตอบสนองการเปลี่ยนแปลงศตวรรษที่ 21
4. ความสำเร็จในการพัฒนาระบบข้อมูลสารสนเทศเพื่อการศึกษา (Big Data for Education)



ทั้งนี้ ตัวชี้วัด**ระดับกรม**ของสำนักงานคณะกรรมการการศึกษาขั้นพื้นฐาน แบ่งเป็น 1) การประเมินประสิทธิผลการดำเนินงาน (Performance Base) ร้อยละ 70 และ 2) การประเมินศักยภาพในการดำเนินงาน (Potential Base) ร้อยละ 30

|  |  |  |
| --- | --- | --- |
| **ประเด็นการประเมิน** | | **สำนักที่รับผิดชอบ** |
| **การประเมินประสิทธิผลการดำเนินงาน (Performance Base) (ร้อยละ 70)** | | |
| ประเด็นที่ 1 | ขีดความสามารถในการแข่งขันด้านการศึกษาของประเทศไทยจากรายงาน (IMD 2021)  1.1 ขีดความสามารถในการแข่งขันด้านการศึกษาของประเทศไทยจากรายงานด้านการศึกษา (Education) ในภาพรวม | สวก./สนผ./สพร./สมป./ ศบศ./สบว. |
| ประเด็นที่ 2 | ระดับคะแนนเฉลี่ยผลการทดสอบทางการศึกษาระดับชาติขั้นพื้นฐาน (O-NET) | สทศ. |
| ประเด็นที่ 3 | ความสำเร็จของการดำเนินโครงการพัฒนาการจัดการเรียนรู้เพื่อเสริมสร้างสมรรถนะผู้เรียนที่ตอบสนองการเปลี่ยนแปลงศตวรรษที่ 21 | สวก. |
| ประเด็นที่ 4 | ความสำเร็จในการพัฒนาระบบข้อมูลสารสนเทศเพื่อการศึกษา (Big Data for Education) | สนผ./สพร. |
| **การประเมินศักยภาพในการดำเนินงาน (Potential Base) (ร้อยละ 30)** | | |
| ประเด็นที่ 5 | ผลการพัฒนาศักยภาพองค์การสู่การเป็นระบบราชการ 4.0  5.1 การพัฒนาองค์การสู่ดิจิทัล Data Catalogue การเก็บรวบรวมสถิติทางการศึกษา ได้แก่ 1) ข้อมูลข้อมูลครูและบุคลากรทางการศึกษา  ปีงบประมาณ 2565 และ 2) ข้อมูลนักเรียนจบการศึกษาระดับการศึกษาภาคบังคับ (ม.3) และการศึกษาขั้นพื้นฐาน (ม.6) สังกัด สพฐ. ปีงบประมาณ 2565 | สพร./สทศ. |
|  | 5.2 การประเมินสถานะของหน่วยงานในการเป็นระบบราชการ 4.0 (PMQA 4.0) | กพร. |

* **การประเมินตัวชี้วัดตามมาตรการปรับปรุงประสิทธิภาพในการปฏิบัติราชการของสำนักงานเขตพื้นที่การศึกษา ประจำปีงบประมาณ พ.ศ. 2565**

สำนักงานคณะกรรมการการศึกษาขั้นพื้นฐาน ได้กำหนดการประเมินตัวชี้วัดตามมาตรการปรับปรุงประสิทธิภาพในการปฏิบัติราชการของสำนักงานเขตพื้นที่การศึกษา ประจำปีงบประมาณ พ.ศ. 2565 ประกอบด้วยตัวชี้วัดตามกรอบการประเมินของสำนักงานคณะกรรมการการศึกษาขั้นพื้นฐานที่เป็นตัวชี้วัดตามมาตรการปรับปรุงประสิทธิภาพในการปฏิบัติราชการ ประจำปีงบประมาณ พ.ศ. 2565 จำนวน 4 ตัวชี้วัด ได้แก่

1. ระดับคะแนนเฉลี่ยผลการทดสอบทางการศึกษาระดับชาติขั้นพื้นฐาน (O-NET)

2. ความสำเร็จของการดำเนินโครงการพัฒนาการจัดการเรียนรู้เพื่อเสริมสร้างสมรรถนะผู้เรียนที่ตอบสนองการเปลี่ยนแปลงศตวรรษที่ 21

3. ความสำเร็จในการพัฒนาระบบข้อมูลสารสนเทศเพื่อการศึกษา (Big Data for Education)

3.1 ระดับความสำเร็จของการดำเนินการจัดเก็บข้อมูลนักเรียนที่มีอยู่จริงในโรงเรียนด้วยระบบ DMC (Data Management Center)

4. ผลการพัฒนาศักยภาพองค์การสู่การเป็นระบบราชการ 4.0

4.1 การพัฒนาองค์การสู่ดิจิทัล Data Catalogue

4.1.1 ร้อยละความสำเร็จของการดำเนินการจัดเก็บข้อมูลครูและบุคลากรทางการศึกษารายคนด้วยระบบ HRMS (Human Resource Management System)

4.1.2 ร้อยละของสถานศึกษาที่ดำเนินการจัดทำตรวจสอบแบบรายงานผู้สำเร็จการศึกษา   
ม.3 และ ม.6 (ปพ.3 ออนไลน์)

4.2 การประเมินสถานะของหน่วยงานในการเป็นระบบราชการ 4.0 PMQA

และตัวชี้วัดที่ต้องดำเนินการตามมติคณะรัฐมนตรี ในเรื่อง การลดพลังงาน มาตรการลดและคัดแยกขยะมูลฝอยในหน่วยงานภาครัฐ และตัวชี้วัดตามภารกิจเพื่อการพัฒนาและบริหารจัดการให้เกิดประสิทธิภาพ จำนวน 11 ตัวชี้วัด ดังนี้

1. การลดพลังงาน
2. มาตรการลดและคัดแยกขยะมูลฝอยในหน่วยงานภาครัฐ
3. การกำกับดูแลการทุจริต
4. ความมั่นคงปลอดภัยในไซเบอร์ (Cyber)
5. การขับเคลื่อนระบบคลังสื่อดิจิทัล ระดับการศึกษาขั้นพื้นฐาน
6. การตรวจสอบทางการเงินและบัญชีของสำนักงานเขตพื้นที่การศึกษา
7. ระดับความสำเร็จของการจัดทำบัญชีต้นทุนต่อหน่วยผลผลิต
8. โครงการพัฒนาระบบรายงานข้อมูลการเงินด้านการศึกษาของสถานศึกษา

9. ระดับความสำเร็จของการตรวจสอบการดำเนินงานโครงการเงินกู้เพื่อแก้ปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด 19)

10. ระดับความสำเร็จการดำเนินงานโรงเรียนวิถีพุทธ

11. ความคิดเห็นของผู้ใต้บังคับบัญชาที่มีต่อผู้บังคับบัญชา

โดยมีรายละเอียด องค์ประกอบ/ประเด็นการประเมิน ตัวชี้วัด น้ำหนัก และเกณฑ์การให้คะแนน ดังนี้

| **องค์ประกอบ/ประเด็นการประเมิน** | **ที่** | **ตัวชี้วัด** | **น้ำหนัก** | **เกณฑ์การให้คะแนน** |
| --- | --- | --- | --- | --- |
| *การประเมินส่วนราชการตามมาตรการปรับปรุงประสิทธิภาพในการปฏิบัติราชการ* | | | | |
| **องค์ประกอบ 1 performance Base** | | | | |
|  | 1 | ระดับคะแนนเฉลี่ยผลการทดสอบทางการศึกษาระดับชาติ ขั้นพื้นฐาน (O-NET)  **(ตัวชี้วัด MONITOR)** | 5.882 | ใช้คะแนนเฉลี่ยผลการทดสอบ  ระดับชั้น ป.6 และ ม.3 และ ม.6  ระดับ 1 (X - Y) - Y  ระดับ 2 X - Y  ระดับ 3 X  ระดับ 4 X + Y  ระดับ 5 (X + Y) + Y |
|  | 2 | ความสำเร็จของการดำเนินโครงการพัฒนาการจัดการเรียนรู้เพื่อเสริมสร้างสมรรถนะผู้เรียนที่ตอบสนองการเปลี่ยนแปลงศตวรรษที่ 21 | 5.882 | ระดับ 1 โรงเรียนกลุ่มเป้าหมายมีการดำเนินกิจกรรมครบตามที่กำหนดทุกกิจกรรม ร้อยละ 100 และผู้เรียนได้รับการพัฒนาให้มีคุณลักษณะและทักษะการเรียนรู้ในศตวรรษที่ 21 ระหว่างร้อยละ 80 – 84.99  ระดับ 2 โรงเรียนกลุ่มเป้าหมายมีการดำเนินกิจกรรมครบตามที่กำหนดทุกกิจกรรม ร้อยละ 100 และผู้เรียนได้รับการพัฒนาให้มีคุณลักษณะและทักษะการเรียนรู้ในศตวรรษที่ 21 ระหว่างร้อยละ 85 - 89.99  ระดับ 3 โรงเรียนกลุ่มเป้าหมายมีการดำเนินกิจกรรมครบตามที่กำหนดทุกกิจกรรม ร้อยละ 100 และผู้เรียนได้รับการพัฒนาให้มีคุณลักษณะและทักษะการเรียนรู้ในศตวรรษที่ 21 ระหว่างร้อยละ 90 – 94.99  ระดับ 4 โรงเรียนกลุ่มเป้าหมายมีการดำเนินกิจกรรมครบตามที่กำหนดทุกกิจกรรม ร้อยละ 100 และผู้เรียนได้รับการพัฒนาให้มีคุณลักษณะและทักษะการเรียนรู้ในศตวรรษที่ 21 ระหว่างร้อยละ 95.00 – 99.99  ระดับ 5 โรงเรียนกลุ่มเป้าหมายมีการดำเนินกิจกรรมครบตามที่กำหนดทุกกิจกรรม ร้อยละ 100 และผู้เรียนได้รับการพัฒนาให้มีคุณลักษณะและทักษะการเรียนรู้ในศตวรรษที่ 21 ร้อยละ 100 |
|  | 3 | **3. ความสำเร็จในการพัฒนาระบบข้อมูลสารสนเทศเพื่อการศึกษา (Big Data for Education)**  3.1 ระดับความสำเร็จของการดำเนินการจัดเก็บข้อมูลนักเรียนที่มีอยู่จริงในโรงเรียนด้วยระบบ DMC (Data Management Center)  **(ตัวชี้วัด MONITOR)** | 5.882 | ระดับ 1 -  ระดับ 2 -  ระดับ 3 -  ระดับ 4 -  ระดับ 5 จำนวนโรงเรียนที่จัดเก็บข้อมูลนักเรียนที่มีอยู่จริงด้วยระบบ DMC ครบ 100% |
| **องค์ประกอบ 2 Potential Base** | | | | |
|  | 4. | **ผลการพัฒนาศักยภาพองค์การสู่การเป็นระบบราชการ 4.0**  4.1 การพัฒนาองค์การสู่ดิจิทัล Data Catalogue  4.1.1 ร้อยละความสำเร็จของการดำเนินการจัดเก็บข้อมูลครูและบุคลากรทางการศึกษารายคนด้วยระบบ HRMS (Human Resource Management System) | 5.882 | ระดับ 1 -  ระดับ 2 -  ระดับ 3 -  ระดับ 4 -  ระดับ 5 โรงเรียนและเขตพื้นที่การศึกษาจัดเก็บข้อมูลครูและบุคลากรด้วยระบบ HRMS ครบ 100% |
|  |  | 4.1.2 ร้อยละของการรายงานข้อมูลผู้สำเร็จการศึกษาตามแบบรายงานผู้สำเร็จการศึกษา (ปพ.3) ของสถานศึกษาในสังกัดสำนักงานเขตพื้นที่การศึกษา ผ่านระบบ ปพ. 3 ออนไลน์ มีความถูกต้องครบถ้วน สมบูรณ์ และเป็นปัจจุบัน | 5.882 | ระดับ 1 ร้อยละ 60  ระดับ 2 ร้อยละ 65–69.99  ระดับ 3 ร้อยละ 70-74.99  ระดับ 4 ร้อยละ 75-79.99  ระดับ 5 ร้อยละ 80 ขึ้นไป |
|  |  | 4.2 การประเมินสถานะของหน่วยงานในการเป็นระบบราชการ 4.0 (PMQA 4.0) | 5.882 | ระดับ 1 -  ระดับ 2 -  ระดับ 3 3.0000  ระดับ 4 4.0000  ระดับ 5 5.0000 |
|  | 5 | การลดพลังงาน | 5.882 |  |
|  |  | 5.1 พลังงานด้านไฟฟ้า | (2.941) | ระดับ 1 ปริมาณการใช้ไฟฟ้าลดลง ร้อยละ 2  ระดับ 2 ปริมาณการใช้ไฟฟ้าลดลง ร้อยละ 4  ระดับ 3 ปริมาณการใช้ไฟฟ้าลดลง ร้อยละ 6  ระดับ 4 ปริมาณการใช้ไฟฟ้าลดลง ร้อยละ 8  ระดับ 5 ปริมาณการใช้ไฟฟ้าลดลง ร้อยละ 10 ขึ้นไป |
|  |  | 5.2 พลังงานด้านน้ำมันเชื้อเพลิง | (2.941) | ระดับ 1 ปริมาณการใช้น้ำมันเชื้อเพลิงลดลงร้อยละ 2  ระดับ 2 ปริมาณการใช้น้ำมันเชื้อเพลิงลดลงร้อยละ 4  ระดับ 3 ปริมาณการใช้น้ำมันเชื้อเพลิงลดลงร้อยละ 6  ระดับ 4 ปริมาณการใช้น้ำมันเชื้อเพลิงลดลงร้อยละ 8  ระดับ 5 ปริมาณการใช้น้ำมันเชื้อเพลิงลดลงร้อยละ 10 ขึ้นไป |
|  | 6 | มาตรการลดและคัดแยกขยะมูลฝอยในหน่วยงานภาครัฐ | 5.882 | ระดับ 1 สามารถดำเนินการตามประเด็นการประเมินได้ 1-2 ประเด็น  ระดับ 2 สามารถดำเนินการตามประเด็นการประเมินได้ 3-4 ประเด็น  ระดับ 3 สามารถดำเนินการตามประเด็นการประเมินได้ 5-6 ประเด็น  ระดับ 4 สามารถดำเนินการตามประเด็นการประเมินได้ 7-8 ประเด็น  ระดับ 5 สามารถดำเนินการตามประเด็นการประเมินได้ 9-10 ประเด็น |
|  | 7 | การกำกับดูแลการทุจริต  7.1 มิติของสำนักงานเขตพื้นที่การศึกษา  7.2 มิติของสถานศึกษา | 5.882 | **มิติของสำนักงานเขตพื้นที่การศึกษา**  ระดับ 1 0 – 64.99  ระดับ 2 65.00 – 74.99  ระดับ 3 75.00 – 84.99  ระดับ 4 85.00 – 94.99  ระดับ 5 95.00 – 100  **มิติของสถานศึกษา**  ระดับ 1 0 – 19.99  ระดับ 2 20.00 – 29.99  ระดับ 3 30.00 – 39.99  ระดับ 4 40.00 – 49.99  ระดับ 5 ร้อยละ 50 ขึ้นไป |
|  | 8 | ความมั่นคงปลอดภัยทาง ไซเบอร์ (Cyber) | 5.882 | ระดับ 1 ได้คะแนนน้อยกว่าหรือเท่ากับร้อยละ 50  ระดับ 2 ได้คะแนนร้อยละ 51 - 69  ระดับ 3 ได้คะแนนร้อยละ 70 - 79  ระดับ 4 ได้คะแนนร้อยละ 80 - 89  ระดับ 5 ได้คะแนนร้อยละ 90 ขึ้นไป |
|  | 9 | การขับเคลื่อนระบบคลังสื่อการเรียนรู้เทคโนโลยีดิจิทัล ระดับการศึกษาขั้นพื้นฐาน | 5.882 | 5 ระดับคะแนน  ตามรายละเอียดในคู่มือฯ |
|  | 10 | การตรวจสอบทางการเงินและบัญชีของสำนักงานเขตพื้นที่การศึกษา | 5.882 | 5 ระดับคะแนน  ตามรายละเอียดในคู่มือฯ |
|  | 11 | ระดับความสำเร็จของการจัดทำบัญชีต้นทุนต่อหน่วยผลผลิต | 5.882 | ระดับ 1 ไม่ส่งข้อมูลรายงานค่าใช้จ่ายในระบบ GFMIS และส่งข้อมูลไม่ถูกต้อง ครบถ้วน ตามแบบฟอร์ม  ระดับ 2 -  ระดับ 3 -  ระดับ 4 -  ระดับ 5 ส่งข้อมูลรายงานค่าใช้จ่ายในระบบ GFMIS และส่งข้อมูล ถูกต้อง ครบถ้วน ตามแบบฟอร์ม |
|  | 12 | โครงการพัฒนาระบบรายงานข้อมูลการเงินด้านการศึกษาของสถานศึกษา (ระบบบัญชีการศึกษาขั้นพื้นฐาน) | 5.882 | ระดับ 1 ร้อยละ 92  ระดับ 2 ร้อยละ 94  ระดับ 3 ร้อยละ 96  ระดับ 4 ร้อยละ 98  ระดับ 5 ร้อยละ 100 |
|  | 13 | ระดับความสำเร็จของการตรวจสอบการดำเนินงานดครงการเงินกู้เพื่อแก้ปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด 19) | 5.882 | รายละเอียดตามคู่มือฯ |
|  | 14 | ระดับความสำเร็จการดำเนินงานโรงเรียนวิถีพุทธ  **(ตัวชี้วัด MONITOR)** | 5.882 | ได้ระดับคะแนนรายโรงเรียน ตั้งแต่  3 ขึ้นไป  ระดับ 1 โรงเรียนวิถีพุทธ ร้อยละ 60 ของเขตพื้นที่  ระดับ 2 โรงเรียนวิถีพุทธ ร้อยละ 65 ของเขตพื้นที่  ระดับ 3 โรงเรียนวิถีพุทธ ร้อยละ 70 ของเขตพื้นที่  ระดับ 4 โรงเรียนวิถีพุทธ ร้อยละ 75 ของเขตพื้นที่  ระดับ 5 โรงเรียนวิถีพุทธ ร้อยละ 80 ของเขตพื้นที่ |
|  | 15 | ความคิดเห็นของผู้ใต้บังคับบัญชาที่มีต่อผู้บังคับบัญชา | 5.882 | ระดับ 1 ผู้ตอบแบบสอบถามตอบ ไม่ครบตามจำนวน  ระดับ 2 -  ระดับ 3 -  ระดับ 4 -  ระดับ 5 ผู้ตอบแบบสอบถามตอบครบตามจำนวน |
|  |  |  | 100 |  |

* **หลักเกณฑ์การประเมินตัวชี้วัดตามมาตรการปรับปรุงประสิทธิภาพในการปฏิบัติราชการของสำนักงานเขตพื้นที่การศึกษา ประจำปีงบประมาณ พ.ศ. 2565**

1. ให้ทุกตัวชี้วัดมีเกณฑ์การให้คะแนน 5 ระดับ (คะแนนเต็ม 5.0000) หากตัวชี้วัดใดมีตัวชี้วัดย่อยมากกว่า 1 ตัวชี้วัด ให้พิจารณาจากค่าคะแนนเฉลี่ยของแต่ละตัวชี้วัดย่อยคำนวณร่วมกับน้ำหนักตัวชี้วัดย่อย   
เพื่อเป็นคะแนนของตัวชี้วัดนั้น

2. นำค่าคะแนนรวมของทุกตัวชี้วัด (คะแนนเต็ม 5.0000) เทียบบัญญัติไตรยางศ์เป็นค่าคะแนนร้อยละ

3. พิจารณาค่าคะแนนร้อยละ เทียบเกณฑ์การประเมินเป็น 4 ระดับ ดังนี้

|  |  |
| --- | --- |
| **ระดับคุณภาพ** | มีคะแนนผลการดำเนินงาน  อยู่ระหว่าง 90.00-100 คะแนน |
| **ระดับมาตรฐานขั้นสูง** | มีคะแนนผลการดำเนินงาน  อยู่ระหว่าง 75.00-89.99 คะแนน |
| **ระดับมาตรฐานขั้นต้น** | มีคะแนนผลการดำเนินงาน  อยู่ระหว่าง 60.00-74.99 คะแนน |
| **ระดับต้องปรับปรุง** | มีคะแนนผลการดำเนินงาน  ต่ำกว่า 60.00 คะแนน |

4. การปรับปรุงเปลี่ยนแปลงหลักเกณฑ์การประเมินฯ ให้ดำเนินการในรูปแบบคณะทำงาน/คณะกรรมการ และได้รับความเห็นชอบจากเลขาธิการคณะกรรมการการศึกษาขั้นพื้นฐาน

**รอบการรายงานผล**

การรายงานผลตัวชี้วัดตามมาตรการปรับปรุงประสิทธิภาพในการปฏิบัติราชการ แบ่งเป็น 2 ครั้ง ดังนี้

รอบที่ 1 ตั้งแต่วันที่ 1 ตุลาคม 2564 ถึง วันที่ 31 มีนาคม 2565

รอบที่ 2 ตั้งแต่วันที่ 1 เมษายน 2565 ถึง วันที่ 30 กันยายน 2565

* **ปัจจัยแห่งความสำเร็จ**

1. ความพร้อมขององค์การในการบริหารจัดการ สำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษาและสถานศึกษา ต้องจัดทำแผนปฏิบัติราชการประจำปี ที่มีกรอบทิศทางการดำเนินงาน ประกอบด้วย วิสัยทัศน์ พันธกิจ ประเด็นยุทธศาสตร์ เป้าประสงค์ กลยุทธ์ ตัวชี้วัด ค่าเป้าหมายและกรอบแผนตามโครงการ รายละเอียด ด้านงบประมาณ และแนวทางการติดตามประเมินผลตามแผน นอกจากนี้ อาจต้องมีแผนเฉพาะกิจขององค์การ เช่น แผนพัฒนาวิชาการ แผนพัฒนาคุณธรรมจริยธรรม แผนพัฒนาวิชาชีพ แผนพัฒนาสุขอนามัย Active Learning STEM เป็นต้น

2. การบริหารการเปลี่ยนแปลงในองค์การ สำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษาและสถานศึกษา ต้องนำแนวทางการบริหารการเปลี่ยนแปลง (Change Management) แผนจัดการความรู้ (KM Active Plan) มาใช้ในการพัฒนาองค์การ รวมถึงการบริหารจัดการแบบมีส่วนร่วมจากทุกภาคส่วน และใช้ระบบดิจิทัลมาใช้ในการปฏิบัติงาน

3. การเสริมสร้างวัฒนธรรม ค่านิยมในการทำงานที่เน้นผลผลิตผลลัพธ์เพื่อประชาชน บุคลากรในองค์การทุกระดับ ทุกคนได้รับการเสริมสร้างให้มีวัฒนธรรมและค่านิยมในการปฏิบัติราชการ โดยมุ่งสร้างประโยชน์

ให้ประชาชนและประเทศชาติ มีทัศนคติและอุดมการณ์เพื่อส่วนรวม มีความซื่อสัตย์ สุจริต มีจรรยาบรรณในวิชาชีพ มีระเบียบวินัย มีคุณธรรม มีจิตบริการ เป็นที่เชื่อถือศรัทธาของประชาชน เป็นมิตรกับประชาชน พร้อมให้ความช่วยเหลือ ยุติธรรม ไม่เลือกปฏิบัติและมั่นคงในอารมณ์ มีความรับผิดชอบเป็นที่พึ่งของประชาชน ทำหน้าที่ด้วยความรับผิดชอบ มีความกระตือรือร้นที่จะอำนวยความสะดวกแก่ประชาชน ยืนหยัดในคุณธรรม เกียรติภูมิ มีศักดิ์ศรี กล้าหาญ ทนทานต่ออุปสรรค ยึดถือประโยชน์ของชาติและประชาชน มีความทันสมัย ทันโลก ทันสถานการณ์ ใฝ่ความรู้ รู้จักมองการณ์ไกลและมีวิสัยทัศน์ มีวัฒนธรรมที่มุ่งความเป็นเลิศของงาน รู้จักเรียนรู้ร่วมกัน ยอมรับข้อผิดพลาดและปรับปรุงให้มีคุณภาพอยู่เสมอ

4. การเสริมสร้างขีดสมรรถนะองค์การ (Capacity Building) ส่วนราชการทุกระดับได้พัฒนาให้มีความสามารถในการดำเนินการเชิงยุทธศาสตร์ ทั้งการเพิ่มสมรรถนะด้านสารสนเทศ (IT) หรือการเพิ่มสมรรถนะบุคลากรตามหลักการวิเคราะห์ Gap Analysis

5. การสร้างความเข้าใจในการปฏิบัติราชการและการประเมินผลส่วนราชการทุกระดับต้องเสริมสร้าง  
ให้บุคลากรมีความเข้าใจในการดำเนินงานตามมาตรการปรับปรุงประสิทธิภาพในการปฏิบัติราชการประจำปี  
อย่างถูกต้อง สามารถประเมินผลและรายงานผลตามระบบ/วิธีการที่กำหนดได้อย่างครบถ้วนตรงประเด็น

**การดำเนินงานระดับสำนักงานคณะกรรมการการศึกษาขั้นพื้นฐาน**

1. เลขาธิการคณะกรรมการการศึกษาขั้นพื้นฐาน ได้กำหนดให้เรื่องการประเมินตัวชี้วัดตามมาตรการปรับปรุงประสิทธิภาพในการปฏิบัติราชการ เป็นวาระร่วมกันของทุกหน่วยงานโดยให้มีผู้อำนวยการสำนัก/หน่วยงานเทียบเท่า และเจ้าหน้าที่ในสำนักดูแลรับผิดชอบที่ชัดเจน เพื่อให้มีการดำเนินการเป็นไปอย่างทั่วถึง โดยหลักการมีส่วนร่วม และมีการบูรณาการการดำเนินงาน

2. แต่งตั้งรองเลขาธิการคณะกรรมการการศึกษาขั้นพื้นฐาน ที่รับผิดชอบด้านนโยบายและแผน   
เป็นหัวหน้าผู้บริหารการเปลี่ยนแปลง (Chief Change Officer : CCO) เป็นผู้รับผิดชอบหลักและแต่งตั้งคณะกรรมการที่ปรึกษาเพื่อให้รับผิดชอบประเด็นการประเมินแต่ละประเด็นให้เป็นไปด้วยความเรียบร้อย

3. แต่งตั้งคณะทำงาน ซึ่งประกอบด้วย ผู้แทนจากสำนัก/หน่วยงานเทียบเท่า สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษาจัดทำรายละเอียดตัวชี้วัด (KPI Template) เพื่อใช้ในการสื่อสารให้สามารถเข้าใจได้ตรงกันทุกระดับ และนำสู่การปฏิบัติได้อย่างมีประสิทธิภาพ

4. ประชุมชี้แจงการดำเนินงานตามมาตรการปรับปรุงประสิทธิภาพในการปฏิบัติราชการให้ผู้แทนจากสำนัก/หน่วยงานเทียบเท่า /สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษา มีความรู้ความเข้าใจ สามารถดำเนินการได้ถูกต้อง ตรงประเด็นการวัดและประเมินผล ผ่านระบบการสื่อสารทางไกล Video Conference และช่องทางอื่นๆ

5. บูรณาการปฏิบัติราชการตามมาตรการปรับปรุงประสิทธิภาพในการปฏิบัติราชการกับ แผนปฏิบัติราชการประจำปี เพื่อให้มีเอกภาพนำสู่การปฏิบัติในทุกระดับของส่วนราชการ และหน่วยงานในสังกัด และจัดทำแผนงานโครงการ/กิจกรรมสนับสนุนตัวชี้วัด

6. พัฒนาระบบควบคุม กำกับติดตาม และรายงานผลการดำเนินงานหลากหลายช่องทาง เช่น   
การรายงานเอกสาร การรายงานผ่านระบบสารสนเทศ ระบบอื่นๆ เช่น Data Management Center ระบบ KRS และ AMSS++ กำหนดผู้กำกับดูแลตัวชี้วัด ผู้จัดเก็บข้อมูลตัวชี้วัด และผู้รายงานตัวชี้วัดผ่านระบบติดตามประเมินผลการดำเนินงานฯ พร้อมทั้งพัฒนาช่องทางการสื่อสารให้สะดวก รวดเร็ว ทันสถานการณ์

7. จัดทำปฏิทินการดำเนินงานตามมาตรการปรับปรุงประสิทธิภาพในการปฏิบัติราชการ แสดงความชัดเจนเกี่ยวกับการกำหนดการดำเนินงานในแต่ละกิจกรรม ในระดับสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษา และสถานศึกษา เพื่อใช้กำกับติดตามให้ผู้เกี่ยวข้องดำเนินการตามปฏิทิน

8. ประสานและส่งเสริมการพัฒนาระบบการให้ผลตอบแทนและการเสริมแรงจูงใจ ประกอบด้วย   
การกำหนดมาตรการให้สำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษาและสถานศึกษา นำตัวชี้วัดตามมาตรการปรับปรุงประสิทธิภาพในการปฏิบัติราชการไปเชื่อมโยงกับวิธีการประเมินผลการปฏิบัติงานเพื่อเลื่อนเงินเดือน การกำหนดเกณฑ์การจัดสรรเงินรางวัลให้เหมาะสมและส่งผลให้ฝ่ายบริหารทุกระดับสามารถ นำผลการดำเนินงานตามมาตรการปรับปรุงประสิทธิภาพในการปฏิบัติราชการไปเป็นเครื่องมือในการพัฒนาสมรรถนะบุคลากรและพัฒนาองค์การให้บรรลุวิสัยทัศน์องค์การ ตามเจตนารมณ์ของพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

ระดับสำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษา

1. สร้างความรู้ความเข้าใจ การดำเนินงานตามมาตรการปรับปรุงประสิทธิภาพในการปฏิบัติราชการ ให้บุคลากรในหน่วยงานและสถานศึกษาตระหนักในภารกิจที่จะต้องดำเนินการให้ประสบความสำเร็จ รวมทั้งประชาสัมพันธ์ให้ผู้ที่มีส่วนเกี่ยวข้อง (Stakeholders) รับทราบเพื่อให้การสนับสนุน ให้ความร่วมมือเพื่อการระดมทรัพยากร

2. กำหนดให้มีผู้กำกับดูแลตัวชี้วัดและผู้เก็บข้อมูลในแต่ละตัวชี้วัด เชื่อมโยงกับแผนงาน โครงการ/กิจกรรมสนับสนุนตัวชี้วัด

3. มอบหมายให้รองผู้อำนวยการสำนักงานเขตพื้นที่การศึกษาประถมศึกษา รองผู้อำนวยการสำนักงานเขตพื้นที่การศึกษามัธยมศึกษา รับผิดชอบงานการประเมินส่วนราชการตามมาตรการปรับปรุงประสิทธิภาพในการปฏิบัติราชการ และมอบหมายให้มีเจ้าภาพหลักและเจ้าภาพรอง ในการประสาน กำกับ ติดตามประเมินและรายงานผลการดำเนินงานตัวชี้วัด

4. เร่งรัดดำเนินการตามตัวชี้วัดเพื่อให้สามารถปรับปรุงพัฒนาการปฏิบัติงานให้บรรลุผลสำเร็จตามเป้าหมายได้อย่างมีประสิทธิภาพ

5. แต่งตั้งคณะกรรมการประเมินตนเองของหน่วยงาน/สถานศึกษา ประกอบด้วยผู้แทนจากภายในและผู้แทนจากภายนอกองค์กร เพื่อรับรองการประเมินตนเอง และวิเคราะห์นำผลการประเมินไปปรับปรุงและพัฒนาการปฏิบัติงาน

6. กำหนดให้มีการตรวจเยี่ยมติดตามผลการดำเนินงาน (Site Visit) เพื่อรับทราบปัญหาอุปสรรคและนำมากำหนดแนวทางแก้ไข

7. รายงานผลการประเมินตนเองในรอบการรายงานผลตามปฏิทินการรายงานผ่านระบบ KRS ที่กำหนด

8. จัดสรรสิ่งจูงใจให้บุคลากรที่เกี่ยวข้อง โดยการใช้ผลการประเมินส่วนราชการตามมาตรการปรับปรุงประสิทธิภาพในการปฏิบัติราชการ เพื่อให้เป็นเครื่องมือในการพัฒนาคุณภาพการปฏิบัติราชการ

ระดับสถานศึกษา


1. สร้างความรู้ความเข้าใจกับบุคลากรในสถานศึกษา และคณะกรรมการสถานศึกษาขั้นพื้นฐาน  
ซึ่งอาจรวมถึงชุมชนด้วย

2. กำหนดให้มีผู้กำกับดูแลตัวชี้วัดและผู้จัดเก็บข้อมูลในแต่ละตัวชี้วัด พร้อมจัดทำแผนงานโครงการ/กิจกรรมสนับสนุนตัวชี้วัด

3. มอบหมายให้มีผู้ประสานงานหลัก หรือเจ้าภาพในการกำกับ ติดตามและจัดทำรายงานผลการดำเนินการรายงานต่อสำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษาและสาธารณชน

4. จัดให้มีการประเมินตนเองตามตัวชี้วัดที่ต้องปฏิบัติ โดยอาจเชิญกรรมการสถานศึกษามาร่วมเป็นคณะกรรมการประเมิน และรายงานผลตามที่สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษากำหนด

5. สร้างความเข้าใจเกี่ยวกับผลตอบแทนการปฏิบัติราชการตามมาตรการปรับปรุงประสิทธิภาพ   
ในการปฏิบัติราชการ ทั้งที่เป็นผลตอบแทนอื่นที่ทางราชการจัดให้ใช้เพื่อเป็นเครื่องมือในการพัฒนาคุณภาพการปฏิบัติงาน



* **ปฏิทินการดำเนินงานการประเมินตัวชี้วัดตามมาตรการปรับปรุงประสิทธิภาพในการปฏิบัติราชการประจำปีงบประมาณ พ.ศ. 2565**

เพื่อให้การประเมินตัวชี้วัดตามมาตรการปรับปรุงประสิทธิภาพในการปฏิบัติราชการของสำนักงานคณะกรรมการการศึกษาขั้นพื้นฐานเป็นไปด้วยความเรียบร้อย และสามารถบรรลุเป้าหมายได้อย่างมีประสิทธิภาพ จึงได้กำหนดปฏิทินขั้นตอนการดำเนินงานไว้ 4 ขั้นตอน ประกอบด้วย

ขั้นตอนที่ 1 การเตรียมการและการจัดทำตัวชี้วัดตามมาตรการปรับปรุงฯ

ขั้นตอนที่ 2 การดำเนินการปฏิบัติตามตัวชี้วัดตามมาตรการปรับปรุงฯ

ขั้นตอนที่ 3 การติดตามและประเมินผล

ขั้นตอนที่ 4 การรายงานผลการประเมินส่วนราชการตามมาตรการปรับปรุงประสิทธิภาพการปฏิบัติราชการประจำปีงบประมาณ พ.ศ. 2565 ซึ่งมีรายละเอียดดังนี้

| **ที่** | **ขั้นตอน/กิจกรรม** | **ระยะเวลา**  **ดำเนินการ** | **เป้าหมาย** |
| --- | --- | --- | --- |
| **ขั้นตอนที่ 1 การเตรียมการและการจัดทำตัวชี้วัดตามมาตรการปรับปรุงฯ** | | | |
| 1 | รับฟังการชี้แจงกรอบการประเมินผลฯ ปี 2565 จากสำนักงาน ก.พ.ร. | 9 กันยายน 2564 | ได้รับทราบกรอบการประเมินผลฯ |
| 2 | คณะกรรมการของสำนักงาน ก.พ.ร. พิจารณา กำหนดตัวชี้วัด/เป้าหมาย และรายละเอียดตัวชี้วัดตามมาตรการปรับปรุงฯ | พฤศจิกายน 2564– กุมภาพันธ์ 2565 | กำหนดตัวชี้วัดตามมาตรการปรับปรุงฯ ของกระทรวง และของ สพฐ. |
| 3 | สำนักงาน ก.พ.ร. แจ้งรายละเอียดตัวชี้วัด ตามมาตรการปรับปรุงฯ ที่ สพฐ. ต้องดำเนินการ | กุมภาพันธ์ 2565 | ได้ตัวชี้วัดตามมาตรการปรับปรุงฯประจำปีงบประมาณ พ.ศ. 2565 ของ สพฐ. |
| **ขั้นตอนที่ 2 การดำเนินการปฏิบัติตามตัวชี้วัดตามมาตรการปรับปรุงฯ** | | | |
| 4 | แจ้งที่ประชุมผู้บริหาร สพฐ.ทราบแนวทางการดำเนินการตัวชี้วัดตามมาตรการปรับปรุงฯ ประจำปีงบประมาณ พ.ศ. 2565 | มกราคม 2565 | ผู้บริหาร สพฐ.ได้รับทราบตัวชี้วัดตามมาตรการปรับปรุงฯ ประจำปีงบประมาณ พ.ศ. 2564 |
| 5 | ประชุมสร้างความเข้าใจให้สำนัก/กลุ่ม/ศูนย์ ใน สพฐ. | มกราคม 2565 | สำนัก/กลุ่ม/ศูนย์ มีความเข้าใจในการดำเนินงานตัวชี้วัดตามมาตรการปรับปรุงฯ |
| 6 | จัดทำแนวทางการประเมินตัวชี้วัดตามมาตรการปรับปรุงประสิทธิภาพในการปฏิบัติราชการของสำนักงานเขตพื้นที่การศึกษา ประจำปีงบประมาณ พ.ศ. 2565 และพัฒนาระบบรายงานผล | มกราคม – มีนาคม 2565 | ได้คู่มือการประเมินตัวชี้วัดฯ  ได้ระบบรายงานผล |
| 7 | ประชุมชี้แจงแก่สำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษาทราบแนวทางการดำเนินการตัวชี้วัดตามมาตรการปรับปรุงฯ ประจำปีงบประมาณ พ.ศ. 2565 | มีนาคม 2565 | สพท. มีความเข้าใจในแนวทาง การดำเนินงานตามตัวชี้วัดตามมาตรการปรับปรุงฯ เพื่อนำสู่การปฏิบัติ |
| 8 | สำนัก/กลุ่ม/ศูนย์ สำนักงานเขตพื้นการศึกษาและสถานศึกษาดำเนินการตามตัวชี้วัด ตามมาตรการปรับปรุงฯ | มีนาคม – กันยายน2565 | ทุกหน่วยงานดำเนินงานตามบทบาทภารกิจที่รับผิดชอบ |
| **ขั้นตอนที่ 3 การติดตามและประเมินผล** | | | |
| 9 | สำนัก/กลุ่ม/ศูนย์ สำนักงานเขตพื้นการศึกษาและสถานศึกษา มีระบบการกำกับ ติดตาม เพื่อส่งเสริมช่วยเหลือและสนับสนุนการปฏิบัติงาน | มีนาคม – กันยายน 2565 | หน่วยงานทุกระดับมีระบบการกำกับติดตามการปฏิบัติราชการ เพื่อให้บรรลุเป้าหมาย |
| 10 | สำนัก/กลุ่ม/ศูนย์ สำนักงานเขตพื้นที่การศึกษาและสถานศึกษา มีระบบการประเมินตนเองเพื่อปรับปรุงพัฒนา | มีนาคม – กันยายน 2565 | หน่วยงานทุกระดับมีระบบการประเมิน และรายงานผลการประเมินตนเองได้ตามกำหนด |
| 11 | คณะทำงานสุ่มติดตาม/ประเมินในระดับ สำนักงานเขตพื้นที่การศึกษาและสถานศึกษา | พฤษภาคม – กันยายน 2565  (กิจกรรมเปลี่ยนแปลงวิธีการและช่วงเวลาตามสถานการณ์) | ได้ข้อมูลเชิงประจักษ์เพื่อใช้ผลักดันในระดับนโยบาย |
| **ขั้นตอนที่ 4 การรายงานผลการปฏิบัติราชการตามมาตรการปรับปรุงฯ** | | | |
| 12 | สำนักงานเขตพื้นที่การศึกษารายงานผลดำเนินการตัวชี้วัดตามมาตรการปรับปรุงฯ (ผ่านระบบ KRS)  รอบที่ 1 (1 ต.ค. 2564 – 31 มี.ค. 2565)  รอบที่ 2 (1 เม.ย. – 30 ก.ย. 2565)  \*การเปิดระบบการรายงานแต่ละรอบ จะมีหนังสือราชการแจ้งให้ทราบทุกครั้ง | 1 – 15 เม.ย. 2565  (เปลี่ยนแปลงช่วงเวลาตามสถานการณ์)  1 – 15 ตุลาคม 2565  (เปลี่ยนแปลงช่วงเวลาตามสถานการณ์) | สพป. สพม.รายงานตาม แบบประเมินตัวชี้วัด โดย ผอ.สพป. สพม.รับรอง |
| 13 | สพฐ. รายงานผลการประเมินตัวชี้วัด  (ผ่านระบบ e-SAR Card) เข้าระบบในเว็บไซต์ ของสำนักงาน ก.พ.ร.  รอบที่ 1 (1 ต.ค. 2564– 31 มี.ค. 2565)  รอบที่ 2 ( 1 เม.ย. – 30 ก.ย. 2565) | เมษายน 2565  ตุลาคม 2565 | สพฐ. รายงาน สำนักงาน ก.พ.ร. |
| 14 | เลขาธิการ ก.พ.ร. รายงานผลการประเมินฯ เบื้องต้นต่อนายกรัฐมนตรี หรือรัฐมนตรีประจำสำนักนายกรัฐมนตรี และรัฐมนตรีว่าการฯ หรือ รัฐมนตรีช่วยว่าการฯ | ภายในเดือน ตุลาคม 2565 | รายงานผลการประเมินฯ เบื้องต้น |
| 15 | สำนักงาน ก.พ.ร. รวบรวมผลการประเมิน ส่วนราชการ เสนอนายกรัฐมนตรี | ภายในเดือน ตุลาคม 2565 | ได้ผลการปฏิบัติงานตัวชี้วัด ตามมาตรการปรับปรุงฯ |

* **การรายงานผลตัวชี้วัดตามมาตรการปรับปรุงประสิทธิภาพในการปฏิบัติราชการ ของสำนักงานเขตพื้นที่การศึกษา ประจำปีงบประมาณ พ.ศ. 2565**

| **ตัวชี้วัด** | **ระดับ สพท.** | |
| --- | --- | --- |
| **รอบที่ 1** | **รอบที่ 2** |
| **การประเมินส่วนราชการตามมาตรการปรับปรุงประสิทธิภาพในการปฏิบัติราชการ** | | |
| **ตัวชี้วัดที่ 1** ระดับคะแนนเฉลี่ยผลการทดสอบทางการศึกษาระดับชาติขั้นพื้นฐาน  (O-NET) | ใช้ข้อมูลคะแนน O-NET  จาก สทศ. (ส่วนกลาง) *สพท. ไม่ต้องกรอกข้อมูลในระบบ KRS* | |
| **ตัวชี้วัดที่ 2** ความสำเร็จของการดำเนินโครงการพัฒนาการจัดการเรียนรู้เพื่อเสริมสร้างสมรรถนะผู้เรียนที่ตอบสนองการเปลี่ยนแปลงศตวรรษที่ 21 | **-** | รายงานในระบบ KRS  เปิดระบบ 1 – 30 ก.ย. 65  หรือตามที่สำนักงาน ก.พ.ร. กำหนด |
| **ตัวชี้วัดที่ 3** ร้อยละความสำเร็จของการดำเนินการจัดเก็บข้อมูลนักเรียนที่มีอยู่จริงในโรงเรียนด้วยระบบ DMC(Data Management Center) | **-** | *ระบบ KRS* DMC ภายในวันที่ 10 มิถุนายน 2564  *สพท. ไม่ต้องกรอกข้อมูล ในระบบ KRS* |
| **ตัวชี้วัดที่** 4.1.1 ร้อยละความสำเร็จของการดำเนินการจัดเก็บข้อมูลครูและบุคลากรทางการศึกษารายคนด้วยระบบ HRMS (Human Resource Management System) | - | สพท./โรงเรียนกรอกข้อมูลในโปรแกรม HRMS ภายใน 30 กันยายน 2564  *สพท. ไม่ต้องกรอกข้อมูล ในระบบ KRS* |
| **ตัวชี้วัดที่** 4.1.2ร้อยละของสถานศึกษาที่ดำเนินการจัดทำตรวจสอบแบบรายงานผู้สำเร็จการศึกษา ม.3 และ ม.6 (ปพ. 3 ออนไลน์) | รายงานผ่านระบบ ปพ.3 ออนไลน์ | รายงานผ่านระบบ ปพ.3 ออนไลน์  *สพท. ไม่ต้องกรอกข้อมูล ในระบบ KRS* |
| **ตัวชี้วัดที่** 4.2การประเมินสถานะของหน่วยงานในการเป็นระบบราชการ 4.0 (PMQA 4.0) | **-** | สพท. รายงาน ในระบบ PMQA  รอบ 12 เดือน  *สพท. ไม่ต้องกรอกข้อมูล ในระบบ KRS* |
| **ตัวชี้วัดที่** 5การลดพลังงาน | ผ่านระบบ e-report.energy.go.th  กันยายน 64 – กุมภาพันธ์ 65  *สพท. ไม่ต้องกรอกข้อมูล ในระบบ KRS* | ผ่านระบบ e-report.energy.go.th มีนาคม 65 – สิงหาคม 65  *สพท. ไม่ต้องกรอกข้อมูล ในระบบ KRS* |
| ตัวชี้วัดที่ 5.1 พลังงานด้านไฟฟ้า |
| ตัวชี้วัดที่ 5.2 พลังงานด้านน้ำมันเชื้อเพลิง |
| **ตัวชี้วัดที่** 6มาตรการลดและคัดแยกขยะมูลฝอยในหน่วยงานภาครัฐ | - | **สพท. กรอกและรายงานข้อมูล ในระบบ KRS** |
| **ตัวชี้วัดที่** 7การกำกับดูแลการทุจริต | ใช้ข้อมูล ITA จาก สนก. (ส่วนกลาง) *สพท. ไม่ต้องกรอกข้อมูลในระบบ KRS* | |
| **ตัวชี้วัดที่** 8 ความมั่นคงปลอดภัยในไซเบอร์(Cyber) | ใช้ข้อมูลจาก สทร.  *สพท. ไม่ต้องกรอกข้อมูลในระบบ KRS* | |
| **ตัวชี้วัดที่** 9 การขับเคลื่อนระบบคลังสื่อการเรียนรู้เทคโนโลยีดิจิทัล ระดับการศึกษาขั้นพื้นฐาน | - | **สพท. กรอกและรายงานข้อมูล ในระบบ KRS** |
| **ตัวชี้วัดที่** 10 การตรวจสอบทางการเงินและบัญชีของสำนักงานเขตพื้นที่การศึกษา | **สพท. กรอกและรายงานข้อมูล ในระบบ KRS**  เปิดระบบ 5 – 30 เม.ย. 65 | **สพท. กรอกและรายงานข้อมูล ในระบบ KRS**  เปิดระบบ 1 – 30 ต.ค. 65 |
| **ตัวชี้วัดที่** 11ระดับความสำเร็จของการจัดทำบัญชีต้นทุนต่อหน่วยผลผลิต | **สพท. กรอกและรายงานข้อมูล ในระบบ KRS**  เปิดระบบ 5 – 30 เม.ย. 65 | **สพท. กรอกและรายงานข้อมูล ในระบบ KRS**  เปิดระบบ 1 – 30 ต.ค. 65 |
| **ตัวชี้วัดที่ 1**2 โครงการพัฒนาระบบการรายงานข้อมูลการเงินด้านการศึกษาของสถานศึกษา (ระบบบัญชีการศึกษาขั้นพื้นฐาน) | รายงานผ่านเว็บไซต์  https://e-budget.jobobec.in.th  *สพท. ไม่ต้องกรอกข้อมูลในระบบ KRS* | |
| ครั้งที่ 1  16 พ.ค. – 30 มิ.ย. 65 | ครั้งที่ 2  3 – 24 ต.ค. 65 |
| **ตัวชี้วัดที่** 13ระดับความสำเร็จของการตรวจสอบการดำเนินงานโครงการเงินกู้เพื่อแก้ปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด 19) | **สพท. กรอกและรายงานข้อมูลในระบบ KRS**  เปิดระบบรายงานระหว่างวันที่  1 - 30 มิถุนายน 2565 | |
| **ตัวชี้วัดที่** 14 ระดับความสำเร็จการดำเนินงานโรงเรียนวิถีพุทธ | รายงานผ่านเว็บไซต์วิถีพุทธ  www.vitheebuddha.com  *สพท. ไม่ต้องกรอกข้อมูลในระบบ KRS* | |
| **1 พ.ค. 2565 –  15 มิ.ย. 2565** | **1 ส.ค. 2565 –  15 ก.ย. 2565** |
| **ตัวชี้วัดที่** 15การเสริมสร้างขวัญกำลังใจ/การดูแลเอาใจใส่ผู้ใต้บังคับบัญชา | **Survey Online**  **ระหว่างเดือน ส.ค. – ก.ย. 2565**  *สพท. ไม่ต้องกรอกข้อมูลในระบบ KRS* | |