**ตัวชี้วัดที่ 11 ระดับความสำเร็จของการจัดทำบัญชีต้นทุนต่อหน่วยผลผลิต**

**หน่วยวัด :** ความสำเร็จ

**คำอธิบาย :**

🟇 ความสำเร็จของการจัดทำต้นทุนต่อหน่วยผลผลิต หมายถึง การที่ส่วนราชการสามารถจัดทำบัญชีต้นทุนต่อหน่วยผลผลิตตามที่กรมบัญชีกลางกำหนด และนำเอาผลการคำนวณต้นทุนมาใช้ในการบริหารราชการอย่างมีประสิทธิภาพ และมีฐานข้อมูลเพื่อสนับสนุนการบริหารงานงบประมาณของหน่วยงาน โดยจัดทำแผนเพิ่มประสิทธิภาพการดำเนินงานพร้อมทั้งกำหนดเป้าหมายการเพิ่มประสิทธิภาพให้ชัดเจนสามารถวัดผลได้ (เชิงปริมาณ) รวมทั้งจัดทำรายงานสรุปผลการดำเนินงานและผลสำเร็จตามแผนเพิ่มประสิทธิภาพการดำเนินงานและแผนเพิ่มประสิทธิภาพดังกล่าวได้รับความเห็นชอบจากหัวหน้าส่วนราชการ

🟇 ส่วนราชการที่จัดทำบัญชีต้นทุน หมายถึง ส่วนราชการส่วนกลางซึ่งเป็นผู้รับผิดชอบ คือ สำนักนโยบายและแผนการศึกษาขั้นพื้นฐานและสำนักการคลังและสินทรัพย์

**หมายเหตุ** : สำนักงานเขตพื้นที่การศึกษาจะผ่านการประเมินเมื่อได้ 5 คะแนน

**เกณฑ์การให้คะแนน :**

**ระดับสำนักงานเขตพื้นที่การศึกษา**

|  |  |  |  |
| --- | --- | --- | --- |
| **ประเด็น** | **น้ำหนัก** | **คะแนน** | |
| **1** | **5** |
| 1. ส่งข้อมูลรายงานค่าใช้จ่ายในระบบ GFMIS (KSB1) มายังสำนักการคลังและสินทรัพย์ (การรายงานรอบ 6 เดือน) | 0.5 | ไม่ส่งข้อมูลรายงานค่าใช้จ่ายในระบบ GFMIS | ส่งข้อมูลรายงานค่าใช้จ่ายในระบบ GFMIS |
| 2. ส่งข้อมูลถูกต้อง ครบถ้วน ตามแบบฟอร์มอ้างอิงตัวชี้วัด ที่ 11 (การรายงานรอบ 12 เดือน) | 0.5 | ส่งข้อมูลไม่ถูกต้อง ครบถ้วน ตามแบบฟอร์ม | ส่งข้อมูลถูกต้อง ครบถ้วนตามแบบฟอร์ม |

**กลุ่มงานในสำนักงานเขตพื้นที่การศึกษาที่รับผิดชอบ :**

กลุ่มบริหารงานการเงินและสินทรัพย์ หรือตามที่ผู้อำนวยการสำนักงานเขตพื้นที่การศึกษามอบหมาย

**แหล่งข้อมูล / วิธีการจัดเก็บข้อมูล :**

1. พระราชบัญญัติงบประมาณรายจ่ายประจำปีที่แสดงผลผลิต /โครงการ /กิจกรรม

2. แผนปฏิบัติราชการและแผนการใช้จ่ายงบประมาณประจำปี พร้อมทั้งเป้าหมายเชิงปริมาณของแต่ละผลผลิต/โครงการ/กิจกรรม

3. แนวทางการจัดทำบัญชีต้นทุน โดยใช้หลักเกณฑ์และวิธีการตามที่กรมบัญชีกลางกำหนดในคู่มือการจัดทำบัญชีต้นทุนของกรมบัญชีกลาง

4. ข้อมูลที่จัดเก็บเพื่อจัดทำบัญชีต้นทุน ใช้ข้อมูลค่าใช้จ่ายที่หน่วยเบิกทั้งส่วนกลางและส่วนภูมิภาคตั้งเบิกในระบบ GFMIS ได้แก่ สำนักงานเขตพื้นที่การศึกษาประถมศึกษา 183 แห่ง สำนักงานเขตพื้นที่การศึกษามัธยมศึกษา 42 แห่ง สถานศึกษาที่เป็นหน่วยเบิก จำนวน 150 แห่ง ศูนย์การศึกษาพิเศษที่เป็นหน่วยเบิก จำนวน 76 แห่ง โรงเรียนการศึกษาพิเศษ 41 เขต โรงเรียนศึกษาสงเคราะห์ 49 แห่ง รวม 541 แห่ง

5. จำนวนปริมาณงานของแต่ละกิจกรรมย่อยของทุกหน่วยเบิกจ่ายและทุกศูนย์ต้นทุนที่ส่งข้อมูลผ่านระบบ KRS ของ กพร.

6. จำนวนปริมาณงานแต่ละกิจกรรมย่อยของทุกสำนักในส่วนกลาง

**แนวทางการดำเนินงาน :**

**ระดับสำนักงานคณะกรรมการการศึกษาขั้นพื้นฐาน**

1. เก็บข้อมูลค่าใช้จ่ายทั้งทางตรงและทางอ้อมของหน่วยเบิกในสังกัด 541 แห่ง และส่วนกลางจากระบบ GFMIS เพื่อจัดทำบัญชีต้นทุนต่อหน่วยผลผลิต ประจำปีงบประมาณ พ.ศ. 2564

2. เก็บข้อมูลจำนวนปริมาณงานของแต่ละกิจกรรมย่อยของ สพป., โรงเรียนภายใต้ สพป.,สพม. และโรงเรียนภายใต้ สพม., ที่รายงานผ่านระบบ KRS ของ กพร. และเก็บข้อมูลปริมาณงานของโรงเรียนการศึกษาพิเศษ, โรงเรียนศึกษาสงเคราะห์ และศูนย์การศึกษาพิเศษจากสำนักบริหารงานการศึกษาพิเศษ รวมทั้งปริมาณงานของทุกสำนักในส่วนกลาง เพื่อจัดทำบัญชีต้นทุนต่อหน่วยกิจกรรมย่อย ประจำปีงบประมาณ พ.ศ. 2564

3. เรียกรายงานข้อมูลค่าใช้จ่ายจากระบบ GFMIS ประจำปีงบประมาณ 2564 (ด้วยคำสั่งงาน KSB1)   
ของทุกศูนย์ต้นทุนและทุกหน่วยเบิก แจ้งกลับไปยังหน่วยเบิกต่าง ๆ ให้ตรวจสอบความถูกต้องของรายงานค่าใช้จ่าย ศูนย์ต้นทุนและกิจกรรมย่อยผู้ใช้เงิน และให้ผู้บริหารของหน่วยงานรับรองความถูกต้องของค่าใช้จ่ายของหน่วยงานตนเอง (ถ้าเป็นสำนักงานเขตพื้นที่การศึกษา ให้รับรองค่าใช้จ่ายของหน่วยงานตนเอง และโรงเรียนภายใต้กำกับเขตพื้นที่การศึกษาด้วย) โดยรวบรวมข้อมูลส่งกรมบัญชีกลาง เพื่อให้เป็นไปตามเกณฑ์การประเมินการปฏิบัติงานด้านบัญชีของกรมบัญชีกลาง

4. แจ้งหน่วยเบิกทุกแห่งให้รับทราบการเชื่อมโยงกิจกรรมหลักตามพระราชบัญญัติงบประมาณรายจ่ายประจำปี พ.ศ. 2565 กับกิจกรรมย่อยของทุกศูนย์ต้นทุน ที่กรมบัญชีกลางได้ upload เข้าระบบ GFMIS   
เพี่อใช้ในการบันทึกค่าใช้จ่าย เข้าสู่กิจกรรมย่อยในระบบ GFMIS ประจำปีงบประมาณ พ.ศ. 2565 อีกทั้งหน่วยเบิก ทุกแห่งจะต้องระบุกิจกรรมย่อยเข้าสู่ระบบ GFMIS สำหรับปีงบประมาณ 2565 ด้วย ซึ่งได้แจ้งหน่วยเบิกทุกแห่งทราบผ่านช่องทางเว็บไซต์สำนักการคลังและสินทรัพย์

5. หน่วยงานส่วนกลาง (สำนักการคลังและสินทรัพย์) จัดทำบัญชีต้นทุนต่อหน่วยของกิจกรรมย่อยของทุกหน่วยเบิกทุกศูนย์ต้นทุน ต้นทุนต่อหน่วยผลผลิตย่อย 6 ผลผลิต ต้นทุนต่อหน่วยกิจกรรมหลักและต้นทุนต่อหน่วยผลผลิตหลัก 6 ผลผลิต /15 โครงการ ประจำปีงบประมาณ พ.ศ. 2564 และเปรียบเทียบผลการคำนวณต้นทุนต่อหน่วยผลผลิตระหว่างปีงบประมาณ 2564 และปีงบประมาณ 2563 ว่ามีการเปลี่ยนแปลงเพิ่มขึ้นหรือลดลงอย่างไร พร้อมทั้งวิเคราะห์ถึงสาเหตุการเปลี่ยนแปลงดังกล่าว ตามรูปแบบที่กรมบัญชีกลางกำหนด โดยเสนอให้กรมบัญชีกลางทราบตามกำหนดเวลา และเผยแพร่ข้อมูลผ่านทาง Website ของ สพฐ. (www.obec.go.th) เพื่อให้เป็นไปตามเกณฑ์การประเมินการปฏิบัติงานด้านบัญชีของกรมบัญชีกลาง

6. สำนักบริหารงานการศึกษาพิเศษรับผิดชอบในการกำกับ ติดตาม ให้ศูนย์การศึกษาพิเศษ โรงเรียนการศึกษาพิเศษ และโรงเรียนศึกษาสงเคราะห์ ดำเนินการระบุค่าใช้จ่ายเข้าสู่กิจกรรมย่อย การตั้งเบิกในระบบ GFMIS ประจำปีงบประมาณ พ.ศ. 2565 ให้ถูกต้องตามศูนย์ต้นทุน และกิจกรรมย่อยของกลุ่มผู้ใช้จ่ายเงิน รวมถึงการจัดเก็บข้อมูลปริมาณงานแต่ละกิจกรรมย่อยของศูนย์การศึกษาพิเศษ โรงเรียนการศึกษาพิเศษและโรงเรียนศึกษาสงเคราะห์

**ระดับสำนักงานเขตพื้นที่การศึกษา**

1. สำนักงานเขตพื้นที่การศึกษาประถมศึกษาทุกแห่ง/ สำนักงานเขตพื้นที่การศึกษามัธยมศึกษาทุกแห่ง ต้องตรวจสอบความถูกต้องของรายงานค่าใช้จ่ายจากระบบ GFMIS ประจำปีงบประมาณ พ.ศ. 2564 ที่สำนักงานคณะกรรมการการศึกษาขั้นพื้นฐานให้ดาวโหลดจากเว็บไซต์สำนักการคลังและสินทรัพย์ทั้งในส่วนของรายงานค่าใช้จ่ายของหน่วยเบิกตนเอง และโรงเรียนภายใต้กำกับสำนักงานเขตพื้นที่การศึกษา และให้ผู้อำนวยการสำนักงานเขตพื้นที่การศึกษาหรือผู้ที่ได้รับมอบหมายให้ปฏิบัติงานแทนลงลายมือชื่อรับรองความถูกต้องของค่าใช้จ่ายดังกล่าวทั้งของสำนักงานเขตพื้นที่การศึกษาตนเองและโรงเรียนภายใต้กำกับ และส่งรายงานค่าใช้จ่ายดังกล่าวมายังสำนักงานคณะกรรมการการศึกษาขั้นพื้นฐาน ภายในวันที่ 22 กุมภาพันธ์ 2565 ตามหนังสือ สพฐ. ด่วนมาก ที่ศธ 04002/ว602 ลงวันที่ 11 กุมภาพันธ์ 2565 เพื่อสำนักงานคณะกรรมการการศึกษาขั้นพื้นฐานจะได้รายงานผลให้กรมบัญชีกลางทราบ ตามเกณฑ์การประเมินผลการปฏิบัติงานด้านบัญชีต่อไป และสำนักงานเขตพื้นที่การศึกษาประถมศึกษา/ สำนักงานเขตพื้นที่การศึกษามัธยมศึกษาใดที่จัดส่งรายงานค่าใช้จ่ายให้สำนักงานคณะกรรมการการศึกษาขั้นพื้นฐานแล้ว ให้เข้าไปรายงานในระบบรายงานผลตัวชี้วัดตามมาตรการปรับปรุงประสิทธิภาพในการปฏิบัติราชการ (ระบบ KRS) ของ กพร. ในการประเมินรอบ 6 เดือน

2. กำกับ ติดตามให้เจ้าหน้าที่ที่รับผิดชอบในการตั้งเบิกในระบบ GFMIS ของสำนักงานเขตพื้นที่การศึกษาได้ระบุกิจกรรมย่อยเข้าสู่ระบบ GFMIS เมื่อมีการตั้งเบิกซึ่งเกิดค่าใช้จ่ายหรือเมื่อมีการล้างลูกหนี้เงินยืมราชการ (ประเภท G1) ทุกครั้ง หากไม่มีการระบุรหัสกิจกรรมย่อยในการตั้งเบิก เจ้าหน้าที่ที่รับผิดชอบจะต้องเข้าไปปรับปรุงรายการเพื่อใส่รหัสกิจกรรมย่อยให้ครบถ้วน เพื่อให้เป็นไปตามเกณฑ์การประเมินผลการปฏิบัติงานด้านบัญชีของกรมบัญชีกลาง

3. กำกับ ติดตาม ให้โรงเรียนในสังกัด (โรงเรียนภายใต้ สพป. และ สพม.) ได้ระบุค่าใช้จ่ายที่โรงเรียนขอเบิกให้ถูกต้องตามภาระงานของแต่ละกลุ่มในโรงเรียน และ สพป. / สพม. ต้องระบุศูนย์ต้นทุนและระบุรหัสกิจกรรมย่อยของโรงเรียน ในการขอเบิกเงินของโรงเรียนในระบบ GFMIS ทุกครั้ง

4. จัดเก็บข้อมูลจำนวนปริมาณงานแต่ละกิจกรรมย่อยของกลุ่มงานภายใน สพป. / สพม. โรงเรียนภายใต้กำกับของ สพป. / สพม. และโรงเรียนที่เป็นหน่วยเบิกที่เคยสังกัดสำนักงานเขตพื้นที่การศึกษา ประจำปีงบประมาณ พ.ศ. 2565 (ข้อมูลปริมาณงานตั้งแต่ 1 ต.ค. 2564 – 30 ก.ย. 2565) เพื่อรายงานเข้าระบบ KRS ของ กพร. ในการประเมินรอบ 12 เดือน (สิ้นปีงบประมาณ พ.ศ.2565) ซึ่งวิธีการเก็บข้อมูลปริมาณงานแต่ละกิจกรรมย่อยศึกษาได้จากคู่มือกิจกรรมย่อย ตามหนังสือ ที่ ศธ 04002/ว116 ลงวันที่ 31 กรกฎาคม 2561 และเรื่องซักซ้อมความเข้าใจการเก็บข้อมูลปริมาณงานของกิจกรรมย่อย ตามหนังสือที่ ศธ 04002/ว3474 ลงวันที่ 27 ธันวาคม 2556 และรหัสกิจกรรมย่อยเพิ่มเติม ปีงบประมาณ 2563   
ตามหนังสือ สพฐ. ที่ ศธ 04002/ว1127 ลงวันที่ 17 มีนาคม 2563 สามารถดาวโหลดได้ที่เว็บไซต์สำนักการคลังและสินทรัพย์ สพฐ. (http://www.finance-obec.net) หัวข้อประกาศโครงการ GFMIS วันที่ 11 มีนาคม 2562 และวันที่ 18 มีนาคม 2563

**ระดับสถานศึกษา**

สถานศึกษาทุกแห่งรายงานข้อมูลปริมาณงานแต่ละกิจกรรมย่อย ประจำปีงบประมาณ 2565 ของสถานศึกษาให้ สพป./สพม. ที่สถานศึกษาสังกัดอยู่ (สิ้นปีงบประมาณ 2565)

**วิธีการรายงานผล : การจัดทำบัญชีต้นทุนตามเกณฑ์ประเมินผลของกรมบัญชีกลาง ประจำปีงบประมาณ พ.ศ. 2565**

1. สำนักงานเขตพื้นที่การศึกษาประถมศึกษาทุกแห่งและสำนักงานเขตพื้นที่การศึกษามัธยมศึกษาทุกแห่ง มีการตรวจสอบความถูกต้องของรายงานค่าใช้จ่ายในระบบ GFMIS (คำสั่งงาน KSB1) ประจำปีงบประมาณ พ.ศ. 2564 โดยผู้บริหารหน่วยงานได้รับรองความถูกต้อง และจัดส่งรายงานดังกล่าวให้สำนักงานคณะกรรมการการศึกษาขั้นพื้นฐาน ภายในวันที่ 22 กุมภาพันธ์ 2565 (ตามหนังสือ สพฐ. ด่วนมาก ที่ ศธ 04002/ว602 ลงวันที่ 11 กุมภาพันธ์ 2565) โดยถ้าจัดส่งให้สำนักงานคณะกรรมการการศึกษา  
ขั้นพื้นฐานแล้ว ให้สำนักงานเขตพื้นที่การศึกษาประถมศึกษาและสำนักงานเขตพื้นที่การศึกษามัธยมศึกษาเข้าไปรายงานผลการดำเนินงานดังกล่าวในระบบ KRS ของ กพร. ประจำปีงบประมาณ 2565 ในการประเมินรอบ 6 เดือน โดยถ้าจัดส่งให้ระบุหนึ่ง (1) ถ้าไม่ได้จัดส่งให้ระบุศูนย์ (0)

2. สิ้นปีงบประมาณ 2565 สำนักในส่วนกลางมีการรายงานผลจำนวนปริมาณงานของกิจกรรมย่อย ตามภารกิจของทุกสำนัก ประจำปีงบประมาณ พ.ศ.2565 ให้สำนักการคลังและสินทรัพย์ ภายในระยะเวลาที่กำหนด

3. สิ้นปีงบประมาณ 2565 สำนักงานเขตพื้นที่การศึกษาประถมศึกษาทุกแห่งและสำนักงานเขตพื้นที่การศึกษามัธยมศึกษาทุกแห่ง รวบรวมข้อมูลปริมาณงานกิจกรรมย่อยของหน่วยงานตนเอง , โรงเรียนภายใต้กำกับ สพป./สพม. และโรงเรียนที่เป็นหน่วยเบิก พร้อมรายงานผลจำนวนปริมาณงานของกิจกรรมย่อยประจำปี พ.ศ.2565 (ข้อมูลปริมาณงานตั้งแต่ 1 ตุลาคม 2564 – 30 กันยายน 2565) ในรูปแบบ Excel File ตามแบบฟอร์มอ้างอิงตัวชี้วัดที่ 11 ผ่านระบบ KRS ของ กพร. ในการประเมินรอบ 12 เดือน

4. ศูนย์การศึกษาพิเศษ โรงเรียนการศึกษาพิเศษ และโรงเรียนศึกษาสงเคราะห์ รายงานผลจำนวนปริมาณงานของกิจกรรมย่อยประจำปีงบประมาณ พ.ศ.2565 ให้สำนักบริหารงานการศึกษาพิเศษ เพื่อรวบรวมข้อมูลส่งให้สำนักการคลังและสินทรัพย์

5. สำนักการคลังและสินทรัพย์ สพฐ. ดำเนินการรวบรวมข้อมูล และจัดทำบัญชีต้นทุนต่อหน่วยผลผลิต ประจำปีงบประมาณ พ.ศ. 2564 ตามหลักเกณฑ์และวิธีการที่กรมบัญชีกลางกำหนดได้แล้วเสร็จ และรายงานผลการคำนวณต้นทุนตามรูปแบบที่กรมบัญชีกลางกำหนด เปรียบเทียบผลการคำนวณต้นทุนต่อหน่วยผลผลิตระหว่างปีงบประมาณ 2564 และปีงบประมาณ 2563 ว่ามีการเปลี่ยนแปลงเพิ่มขึ้นหรือลดลงอย่างไร พร้อมทั้งวิเคราะห์ถึงสาเหตุการเปลี่ยนแปลงดังกล่าว จัดทำรายงานการเปรียบเทียบและสรุปผลการวิเคราะห์ต้นทุนต่อหน่วยผลผลิตได้แล้วเสร็จตามรูปแบบที่กรมบัญชีกลางกำหนด

**ผู้กำกับดูแลตัวชี้วัด :**  นางศิรประภา วรพิวุฒิ เบอร์ติดต่อ: 02-288-5609

**ผู้จัดเก็บข้อมูล :** นางสาวมณิสรา พัฒโร เบอร์ติดต่อ : 02-288-5613

นางสาวสุกัญญา พงศ์ชัยประทีป เบอร์ติดต่อ : 02-288-5614

\* สามารถดาวน์โหลดแบบฟอร์มอ้างอิงตัวชี้วัดที่ 11 ได้ที่ QR Code ด้านล่างนี้

